open-index/open-wikipedia-markdown huggingface dataset:
ബാസ്തെറ്റ്

പുരാതന ഈജിപ്റ്റിൽ ആരാധിച്ചിരുന്ന, പൂച്ചയുടെ ശിരസോടുകൂടിയ ഒരു ദേവതയാണ് **ബാസ്തെറ്റ്** (ഇംഗ്ലീഷ്: **Bastet**) . രണ്ടാം രാജവംശത്തിന്റെ (2890 BC) കാലം മുതൽക്കെ ഈജിപ്റ്റിൽ ബാസ്തെറ്റ് ദേവതയുടെ ആരാധന നിലനിന്നിരുന്നു .**ബാസ്ത്**(Baast), **ഉബാസ്തെ**(Ubaste), **ബാസെറ്റ്**(Baset) എന്നി പേരുകളിലും ബാസ്തെറ്റ് അറിയപ്പെട്ടിരുന്നു. ഗ്രീക് ഐതിഹ്യത്തിൽ, ഈ ദേവി **ഐലുറോസ്**(Ailuros) എന്നാണ് അറിയപ്പെട്ടിരുന്നത്.

ബാസ്തെറ്റ് ദേവിക്ക് പൂച്ചകൾ ദൈവികമായിരുന്നു. പൂച്ചകളെ ഉപദ്രവിക്കുന്നത് വളരെ ദൗർഭാഗ്യകരവും ബാസ്തെറ്റ് ദേവിക്കെതിരെയുള്ള പാപകർമ്മവുമായി കണക്കാക്കിയിരുന്നു. ബാസ്തെറ്റ് ദേവിയുടെ ക്ഷേത്രത്തിൽ പുരോഹിതർ പൂച്ചകളേയും വളർത്തിയിരുന്നു. ദേവിയുടെ അവതാരമായ വിശുദ്ധപൂച്ചകളായാണ് അവരെ കരുതിയിരുന്നത്. മരണാനന്തരം ഈ പൂച്ചകളെ മമ്മീകരിച്ച് ദേവിയ്ക്കായി സമർപ്പിച്ചിരുന്നു. പുരാതന ഈജിപ്ഷ്യർ പൂച്ചകൾക്ക് വളരെ വലിയ സ്ഥാനമാണ് നൽകിയിരുന്നത്.  വിളകളെ സംരക്ഷിക്കുകയും  ക്ഷുദ്രജീവികളെ നശിപ്പിച്ച് സാംക്രമിക രോഗങ്ങളിൽനിന്നും രക്ഷിക്കുന്നതിനാലുമായിരുന്നു ഇത്. തന്മൂലം സംരക്ഷ ദേവത എന്നൊരു പദവിയും ബാസ്തെറ്റിന് ലഭിച്ചു.

## പേര്

## പുരാതന ഈജിപ്റ്റിൽ ഉണ്ടായിരുന്ന പ്രാധാന്യം
ഇടത്ത്‌|ലഘുചിത്രം|ബാസ്തെതിനെ ഒരു വളർത്തുപൂച്ചയുടെ രൂപത്തിൽ ചിത്രീകരിച്ചുള്ള ഒരു പുരാതന ഈജിപ്ഷ്യൻ ശില്പം.
അതിപുരാതന ഈജിപ്റ്റിൽ ആദ്യകാലങ്ങളിൽ ബാസ്തെറ്റിനെ സിംഹരൂപിണിയായ യോദ്ധാ-ദേവതയായാണ് ആരാധിച്ചിരുന്നത്. എന്നാൽ പിൽകാലത്താണ് നാം ഇന്നുകാണുന്നപോലെയുള്ള പൂച്ചയുടെ രൂപം നൽകിയത്. ഈജിപ്ഷ്യൻ സംസ്കാരത്തിന്റെ അവസാനനാളുകളിൽ ഈജിപ്റ്റിൽ അധിനിവേശിച്ച ഗ്രീക്കുകാർ ബാസ്തെറ്റിനെ ചന്ദ്രദേവതയായി മാറ്റിയിരുന്നു.

കീഴെ ഈജിപ്റ്റിന്റെ സംരക്ഷക എന്നനിലയ്ക്ക്,  ഫാറോയുടെ പരിപാലകയായും, പിന്നീട്  സാക്ഷാൽ റായുടെ തന്നെ സംരക്ഷകായും ബാസ്തെത്തിനെ കരുതിയിരുന്നു. മറ്റു സിംഹ ദേവതകൾക്കൊപ്പം  റായുടെ കണ്ണ്  എന്ന സങ്കൽപ്പത്തിന്റെ മൂർത്തിത്വമായി ചിലപോൾ ബാസ്തെറ്റിനെ അവരോധിച്ചിരുന്നു . റായുടെ ശത്രുവായ അപ്പേപ് എന്ന ദുർനാഗവുമായി പോരാടുന്നരൂപത്തിലും ബാസ്തെറ്റിനെ ചിത്രീകരിച്ചിരുന്നു.

പലപ്പോഴും അലബാസ്റ്റർ കല്ലിലാണ് ബാസ്റ്റെറ്റ് ദേവതാശില്പങ്ങൾ നിർമ്മിച്ചിരുന്നത്. ദുർഭൂതങ്ങളിൽനിന്നും സാംക്രമികരോഗങ്ങളിൽനിന്നും സംരക്ഷിക്കുന്ന ദേവതയായും ബാസ്തെറ്റിനെ കരുതിയിരുന്നു.  

### ആരാധനാകേന്ദ്രം

### ക്ഷേത്രം
ബി.സി അഞ്ചാം നൂറ്റാണ്ടിൽ ഈജിപ്റ്റ് സന്ദർശിച്ച ഹെറോഡോട്ടാസ്, ബാസ്റ്റെറ്റിന്റെ ക്ഷേത്രത്തെക്കുറിച്ച് വിവരിച്ചിട്ടുണ്ട്:

ഈക്ഷേത്രത്തിൽ പൂച്ചകളേയും മമ്മീകരിച്ച് സംസ്കരിച്ചിരുന്നു. ഇവയിൽ തങ്ങളുടെ യജമാനനു സമീപം തന്നെയാണ് പൂച്ചകളേയും സംസ്കരിച്ചിരുന്നത്.

### ആഘോഷങ്ങൾ

## അവലംബം


വർഗ്ഗം:ഈജിപ്ഷ്യൻ ദൈവങ്ങൾ
ബെസ്

പുരാതന ഈജിപ്റ്റിൽ ആരാധിച്ചിരുന്ന ഒരു ദൈവമാണ് **ബെസ്** (ഇംഗ്ലീഷ്: **Bes** ()). കുടുംബം, മാതാക്കൾ, കുട്ടികൾ, ശിശു ജനനം എന്നിവയുടെ സംരക്ഷക ദൈവമാണ് ബെസ്. പിൽകാലത്ത് നന്മയുടെ കാവൽക്കാരനായും തിന്മയുള്ള എന്തിനേറ്റും ശത്രുവായും ബെസ് അറിയപ്പെട്ടിരുന്നു. മധ്യ കാലഘട്ടതിൽ നൂബിയൻ സംസ്കാരത്തിൽനിന്നും ഈജിപ്റ്റിലേക്കെത്തിയ ദൈവമാണ് ബെസ് എന്ന് കരുതിയിരുന്നു, എന്നാൽ പിലക്കാലത്തെ ഗവേഷണങ്ങളിൽനിന്നും പുരാതന രാജവംശ കാലഘട്ടം മുതൽക്കേ ഈജിപ്റ്റിൽ ബെസ് സങ്കല്പം നിലനിന്നിരുന്നു എന്നു തെളിഞ്ഞിട്ടുണ്ട്.

## അവലംബം

വർഗ്ഗം:ഈജിപ്ഷ്യൻ ദൈവങ്ങൾ
ആലിയ

ഒരു അമേരിക്കൻ ഗായികയും നർത്തകിയും അഭിനേത്രിയും, മോഡലുമായിരുന്നു **ആലിയ ഡാന ഹാട്ടൺ** (/ɑːˈliːə/; ജനുവരി 16, 1979&nbsp;– ആഗസ്റ്റ് 25, 2001). ആർ.കെല്ലിയുമായിട്ടുള്ള ആലിയായുടെ നിയമവിരുദ്ധമായ വിവാഹം വളരെ വിവാദം സൃഷ്ടിച്ചിരുന്നു.

ആഗസ്റ്റ് 25, 2001 നു ബഹാമാസ് - ൽ നടന്ന ഒരു വിമാനപകടത്തിൽ ആലിയയും എട്ടു പേരും കൊല്ലപ്പെട്ടു. മരണശേഷവും ആലിയയുടെ സംഗീത ആൽബങ്ങൾ വാണിജ്യപരമായി വലിയ വിജയകരമായിരുന്നു. ഏകദേശം 3 കോടിയോളം ആൽബങ്ങൾ ആലിയയുടെതായി വിറ്റഴിച്ചിട്ടുണ്ട്. ആനുകാലിക ആർ&ബി പോപ്‌ സംഗീതം, ഹിപ് ഹോപ് സംഗീത ശൈലികളെ പരിപോഷിപ്പിക്കുന്നതിൽ ആലിയാ വളരെയധികം സഹായിച്ചിട്ടുണ്ട്., ഇത് ഇവരെ "ആർ&ബി സംഗീതത്തിന്റെ രാജകുമാരി", "അർബൻ പോപ് സംഗീതത്തിന്റെ രാജ്ഞി" എന്നീ അപരനാമങ്ങളിൽ അറിയപ്പെടാൻ കാരണമായി.
## അവലംബം

വർഗ്ഗം:1979-ൽ ജനിച്ചവർ
വർഗ്ഗം:ജനുവരി 16-ന് ജനിച്ചവർ
വർഗ്ഗം:2001-ൽ മരിച്ചവർ
വർഗ്ഗം:ഓഗസ്റ്റ് 25-ന് മരിച്ചവർ
വർഗ്ഗം:അമേരിക്കൻ പോപ്പ് ഗായികമാർ
വർഗ്ഗം:അമേരിക്കൻ ചലച്ചിത്ര നടിമാർ
ലക്ഷദീപ സമർപ്പണം

ക്ഷേത്രത്തിൽ ഒരു ലക്ഷം ദീപങ്ങൾ ഒരുമിച്ചു കത്തിച്ചു വയ്ക്കുന്ന ചടങ്ങാണ് **'ലക്ഷദീപ സമർപ്പണം**'. ത്രിസന്ധ്യയിൽ ലക്ഷദീപം തെളിയിച്ച് ചടങ്ങ് നടത്തുന്നു. ചടങ്ങ് തുടങ്ങുന്നതോടെ ക്ഷേത്ര പരിസരം പ്രഭാപൂരിതമാകുകയും കണ്ണിനും മനസ്സിനും ഒരുപോലെ ഭക്‌തിയുടെ പരമാനന്ദം നൽകുകയും ചെയ്യും.

## ലക്ഷ്യം
ഗ്രാമത്തിന്റെ സർവ്വശ്വൈര്യമാണ് ലക്ഷദീപ സമർപ്പണം കൊണ്ട് ലക്ഷ്യമിടുന്നത്. പുതുതലമുറയെ ക്ഷേത്രാചാരങ്ങളുമായി ബന്ധിപ്പിക്കുന്നതിനും ഇതിലൂടെ സാധിക്കുന്നു. ഓരോ ഭക്‌തകുടുംബത്തിൽ നിന്നുള്ള എല്ലാ അംഗങ്ങളുടേയും പേരിൽ ഓരോ വിളക്ക് തെളിയിക്കുന്നതാണ് ചടങ്ങ്.  
## ക്രമീകരണം
ആരാധനാലയങ്ങളിലെ ചുറ്റുവിളക്കുകൾക്ക് പുറമേ, പ്രത്യേക ചിരാതുകൾ പല തട്ടുകളിലായി ക്രമീകരിച്ച് വിളക്കു കൊളുത്തുന്നു. എള്ളെണ്ണ ഉപയോഗിച്ചാണ് പൊതുവേ വിളക്കുതിരി കത്തിക്കുന്നത്. നെയ്യ് ഉപയോഗിച്ചും വിളക്കു കത്തിക്കാറുണ്ട്.

## പുറംകണ്ണികൾ

വർഗ്ഗം:ഹൈന്ദവാചാരങ്ങൾ
കൈമലശ്ശേരി

മലപ്പുറം ജില്ലയിലെ തിരൂർ താലൂക്കിലെ തൃപ്രങ്ങോട് പഞ്ചായത്തിൽ ഉൾപ്പെട്ട ഒരു ഗ്രാമമാണ് **കൈമലശ്ശേരി.**
തിരൂർ റെയിൽവേ സ്റ്റേഷനിൽ നിന്ന് ഏകദേശം 9 കിലോ മീറ്റർ ദൂരത്തായാണ് ഈ ഗ്രാമം സ്ഥിതിചെയ്യുന്നത്. മംഗലം അങ്ങാടിക്കും ആലിങ്ങൽ അങ്ങാടിക്കും ഇടയിലാണ് ഈ ഗ്രാമം സ്ഥിതിചെയ്യുന്നത്. പ്രധാനമായും ഒരു കാർഷിക ഗ്രാമമാണിത്. നെല്ല്, പച്ചക്കറികൾ, മത്സ്യം എന്നിവയാണ് ഇവിടത്തെ പ്രധാന കാർഷിക വിളകൾ. കുട്ടമ്മാക്കൽ, പുവാങ്കുളങ്ങര, പൊറ്റോടി, പട്ടണംപടി എന്നിവയൊക്കെ ഈ ഗ്രാമത്തിന്റെ ഉൾപ്രദേശങ്ങളാണ്. വെണ്ണയിലങ്ങാടി, നടുവിലങ്ങാടി എന്നീ രണ്ടു ബസ് ബസ് സ്റ്റോപ്പുകളും ഇവിടെയുണ്ട്.
കൂട്ടായി കടപ്പുറത്ത് നിന്ന് കൈമലശ്ശേരി ഗ്രാമത്തിലേക്ക് ഏകദേശം നാലു കിലോമീറ്റർ ദൂരമുണ്ട്.

## വിദ്യാഭ്യാസ സ്ഥാപനങ്ങൾ
* എഎംഎൽപി സ്‌കൂൾ, കൈമലശ്ശേരി
* മഅ്ദനുൽ ഇസ്ലാം മദ്രസ, കൈമലശ്ശേരി

## ആരോഗ്യം
തൃപ്രങ്ങോട് പ്രാഥമികാരോഗ്യ കേന്ദ്രത്തിന് കീഴിൽ പ്രവർത്തിക്കുന്ന ഒരു കുടുംബ ക്ഷേമ കേന്ദ്രം കൈമലശ്ശേരിയിൽ സ്ഥിതിചെയ്യുന്നുണ്ട്.

## ആരാധനാലയങ്ങൾ
* തലവനക്കാട് ഭഗവതി ക്ഷേത്രം 
* കൈമലശ്ശേരി ജുമാ മസ്ജിദ്‌
## ചിത്രശാല

An old traditional home, kaimalasseri Malappuram.jpg|ഒരു പഴയ വീട്‌
Kaimalasseri Road.jpg|കൈമലശ്ശേരി -മംഗലം- ആലിങ്ങൽ റോഡ്‌
Paddy field kaimalasseri.jpg|കൈമലശ്ശേരി പാടം
Temple Pond, Kaimalasseri.jpg|അമ്പലക്കുളം, കൈമലശ്ശേരി
FWC kaimalasseri.jpg|കുടുംബ ക്ഷേമ കേന്ദ്രം കൈമലശ്ശേരി
Kaippanal Kulam, Kaippanal Pond, Kaimalasseri.jpg| കൈപ്പനാൽ കുളം
File:AMLP School Kaimalasseri, Tirur.jpg|AMLP School Kaimalasseri


## അവലംബം

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ഹിസ്റ്റോളജി

വലത്ത്‌|ലഘുചിത്രം|255x255ബിന്ദു|<center> (1950)</center>
സസ്യജന്തുജാലങ്ങളുടെ കലകളെക്കുറിച്ചുള്ള പഠനം ഹിസ്റ്റോളജി എന്നറിയപ്പെടുന്നു. 

വർഗ്ഗം:ശരീരശാസ്ത്രം
മകര സംക്രാന്തി

ഒരു ഹൈന്ദവ ഉത്സവമാണ് **മകര സംക്രാന്തി**(**Makar Sankranti**). ദക്ഷിണായനത്തിൽ നിന്നും ഉത്തരായനത്തിലേയ്ക്കുള്ള സൂര്യഭഗവാൻറെ സഞ്ചാരം ആരംഭം കുറിക്കുന്ന ദിവസമാണ് മകരസംക്രാന്തിയായി ആഘോഷിക്കുന്നത്.   മകരമാസത്തിന്റെ തുടക്കത്തിലായിരുന്നു മുൻകാലത്തു ഉത്തരായനം ആരംഭിച്ചിരുന്നത്.  ഇതിനാൽ ഭാരതത്തിലുടനീളം ജനുവരി 14-നോ അല്ലെങ്കിൽ  15-നോ മകരസംക്രാന്തി ആഘോഷിക്കപ്പെടുന്നു. എന്നാൽ ഭൂമിയുടെ അയനം നിമിത്തം ഇന്ന് ഉത്തരായനം ആരംഭിക്കുന്നത് ഡിസംബർ 23 (Winter Solstice) -ന്റെ അന്നാണ്. 

കേരളത്തിൽ പ്രശസ്തമായ ശബരിമല ധർമ്മശാസ്താക്ഷേത്രം, കൊടുങ്ങല്ലൂർ ശ്രീ കുരുംബഭഗവതി ക്ഷേത്രം പോലുള്ള പല പ്രമുഖ ക്ഷേത്രങ്ങളിലും മകരവിളക്ക്, താലപ്പൊലി ഉത്സവം (കൊടുങ്ങല്ലൂർ താലപ്പൊലി) പോലെയുള്ള വലിയ രീതിയിലുള്ള ആഘോഷങ്ങൾ   മകരസംക്രാന്തിയോടനുബന്ധിച്ച് നടന്നുവരുന്നു.  

## അവലംബം

വർഗ്ഗം:ഹൈന്ദവ ഉത്സവങ്ങൾ
സെനെക ഇന്ത്യൻ ജനത

“**സെനെക**” (**Seneca**)  വടക്കേ അമേരിക്കയിൽ അധിവസിക്കുന്നതും ഇറോക്യൻ ഭാഷ സംസാരിക്കുന്നതുമായ തദ്ദേശീയ അമേരിക്കൻ ഇന്ത്യൻ വംശക്കാരുടെ ഒരു കൂട്ടമാണ്. ചരിത്രപരമായി ഇവർ ജീവിച്ചിരുന്ന മേഖല, ഒൻറാറിയോ തടാകത്തിന് തെക്കുവശത്താണ്. ഈ ജനത, 1765 നും 1783നും ഇടയ്ക്കു നടന്ന അമേരിക്കൻ സ്വാതന്ത്ര്യസമരകാലത്തിനു മുമ്പ് ഭൂഖണ്ഡത്തിൻറെ ഏറ്റവും പടിഞ്ഞാറേ അറ്റത്ത് ന്യൂയോർക്ക് പ്രദേശത്ത് നിലവിലിരുന്ന “സിക്സ് നേഷൻസ്” അഥവാ “ഇറോക്യൂസ് ലീഗ്” (Haudenosaunee)  എന്നറിയപ്പെട്ടിരുന്ന *ദീർഘകാല സഖ്യമായിരുന്നു*.  ഇറോക്യൂസ് ലീഗിലെ (അവരുടെ ഭാക്ഷയിൽ “*Kanonsionni”) മറ്റ് അംഗരാഷ്ട്രങ്ങൾ മൊഹാവ്ക്, ഒനെയ്ഡ, കയൂഗ, ഒനൊൻഡാഗ, ടുസ്കാറോറ എന്നിവയായിരുന്നു.*  

ഇരുപത്തിയൊന്നാം നൂറ്റാണ്ടിൽ അമേരിക്കൻ ഐക്യനാടുകളിൽ മാത്രം,  ഫെഡറൽ അംഗീകാരം ലഭിച്ച മൂന്നു സെനെക ഗോത്രങ്ങളിലായി 10,000 അംഗങ്ങളുണ്ട്. ഇവയിൽ രണ്ട് ഗോത്രങ്ങൾ ന്യൂയോർക്കിൽ ബഫലോയ്ക്കു സമീപം “സെനെക നേഷൻ ഓഫ് ന്യൂയോർക്കിലെ” രണ്ടു റിസർവ്വേഷനുകളിലായും “റ്റൊനവാൻഡ” ബാൻറ് ഓഫ് സെനക നേറ്റീവ അമേരിക്കൻ റിസർവ്വേഷനിലും” ഒക്ലാഹോമയിലെ “സെനെക-കയൂഗ” നേഷനിലുമായാണുള്ളത്. ഇന്ത്യൻ റിമൂവൽ ആക്ടിൻറെ കാലത്ത് ഒഹിയോയിൽ നിന്ന് എത്തിയവരാണ് സെനെക-കയൂഗ നേഷനിലുള്ളവരുടെ പൂർവ്വികർ. അതുകൂടാതെ ഏകദേശം 1,000 സെനെകാ ഇന്ത്യക്കാർ കാനഡയിലെ ബ്രാൻറഫോർഡിനു സമീപം ഒൻറാറിയോയിൽ "സിക്സ് നേഷൻസ് ഓഫ് ദ ഗ്രാൻഡ് റിവർ ഫസ്റ്റ് നേഷൻ” റസർവ്വേഷനിൽ വസിക്കുന്നു. ഇവർ യഥാർത്ഥത്തിൽ, അമേരിക്കൻ സ്വാതന്ത്ര്യസമരകാലത്ത് ഐക്യനാടുകൾക്കെതിരെ ബ്രിട്ടീഷുകാരോടൊപ്പം സഖ്യം ചെയ്യുകയും പിന്നീട് തങ്ങളുടെ ഭൂരിപക്ഷം ഭൂമിയും നിർബന്ധപൂർവ്വം ഐക്യനാടുകൾക്ക് അടിയറ വയ്ക്കേണ്ടിവന്ന സെനെക വർഗ്ഗക്കാരുടെ പിൻഗാമികളാണ്.

## അവലംബം

വർഗ്ഗം:അമേരിക്കൻ ഇന്ത്യൻ ജനത
നേരറിയും നേരത്ത്

***നേരറിയും നേരത്ത്*** 1985-ൽ പുറത്തിറങ്ങിയ സലാം ചെമ്പഴന്തി സഹ്രുദയ ചിത്രക്കു വേണ്ടി സംവിധാനിച്ച ഒരു മലയാളചലച്ചിത്രമാണ്. പ്രേംനസീർ, ശങ്കർ, രതീഷ് എന്നിവർ പ്രധാന കഥാപാത്രങ്ങളും, ടി.ജി. രവി, ഉണ്ണിമേരി, രോഹിണി തുടങ്ങിയവർ മറ്റു പ്രധാന കഥാപാത്രങ്ങളും അവതരിപ്പിക്കുന്നു.                                                                                                                                              

## അഭിനേതാക്കൾ

*രാജനായി പ്രേംനസീർ
*രാജീവായി ശങ്കർ
*എസ്. ഐ. മോഹനായി രതീഷ്
*കേഷവൻകുട്ടിയായി ടി.ജി. രവി
*തങ്കമണിയായി ഉണ്ണിമേരി
*രതിയായി രോഹിണി
*കുട്ടപ്പൻ ഭഗവതർ/കണിഷ്ട രാജയായി ജഗതി ശ്രീകുമാർ
*ഫൽഗുണനായി കുതിരവട്ടം പപ്പു
*സാവിത്രിയായി ബിന്ധു ഘോഷ്
*വിമല മേനോനായി ലളിതസ്രീ
*നർത്തകിയായി അനുരാധ
*സദനന്ദനായി സി.ഐ. പോൾ
*ഭാസ്കര കുറുപ്പായി അടൂർ ഭാസി
*ഗോപാല പിള്ള മാസ്റ്ററായി ബഹദൂർ
*ശാരദയായി മാധുരി

## ഗാനങ്ങൾ
സംഗീതം ജോൺസണും ഗാനരചന എഴചെറി രാമചന്ദ്രനുമാണ്. 

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:പാപ്പനംകോട് ലക്ഷ്മണൻ തിരക്കഥ എഴുതിയ ചലച്ചിത്രങ്ങൾ
നീർകാരിത്തുമ്പ

ബൾസാമിനേസീ സസ്യകുടുംബത്തിലെ ഒരു ജനുസാണ് **ഹൈഡ്രോസെറ**. . ഈ ജനുസിൽ ഉള്ള ഏകസ്പീഷിസാണ് തെക്കുകിഴക്കേ ഏഷ്യയിൽ കാണുന്ന നീർകാരിത്തുമ്പ. ഈ കുടുംബത്തിലെ രണ്ടാമത്തെ ജനുസാണ് *[[ഇംപേഷ്യൻസ്|ഇമ്പേഷ്യൻസ്]]*.

## അവലംബം

വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
ജൊനാഥൻ ഒവൻ

സ്‌കോട്ടിഷ് കലാകാരനാണ് **ജൊനാഥൻ ഒവൻ**(ജനനം ː1973). ലണ്ടനിലെ എഡിൻബർഗ് കേന്ദ്രീകരിച്ചു പ്രവർത്തിക്കുന്നു. 
## ജീവിതരേഖ
1973 ൽ ലിവർപൂളിൽ ജനിച്ചു. എഡിൻബർഗ് കോളേജ് ഓഫ് ആർട്ടിൽ നിന്ന് എം.എഫ്.എ ബിരുദം നേടി. 
## പുരസ്കാരങ്ങൾ
## കൊച്ചി-മുസിരിസ് ബിനാലെ 2016
കൊച്ചി മുസിരിസ് ബിനാലെ 2016ൽ, പെപ്പർ ഹൗസിൽ   ഒവന്റെ 'അൺടൈറ്റിൽഡ്' പരമ്പരയിലെ ഒരു പെൺശിൽപ്പത്തിന്റെ മുഖം പ്രദർശിപ്പിച്ചിരുന്നു. നശിപ്പിക്കപ്പെട്ട മുഖത്തിന്റെ സ്ഥാനത്ത് ഒരു ഗോളവും ചങ്ങലക്കണ്ണിയും മാത്രം. മാർബിൾ പ്രതിമകളെ സൂക്ഷ്മമായി കൊത്തുപണിയിലൂടെ പരസ്പരബന്ധമില്ലാത്ത ഭാഗങ്ങളാക്കി മാറ്റുന്നതാണ് അദ്ദേഹത്തിന്റെ രീതി.   പുതിയ ശില്പഭാഷയിൽ പ്രാചീന ശില്പത്തെ മാറ്റി രചിക്കാൻ ശ്രമിക്കുകയാണ്. എടുത്തുമാറ്റലുകളിലൂടെയാണ് ഓവെന്റെ കലാസൃഷ്ടികളെല്ലാം  രൂപപ്പെടുന്നത്.  ഇദ്ദേഹത്തിന്റെ ശിൽപങ്ങൾ - എല്ലാം പേരില്ലാത്തവ - ഒരേ രീതിയിലാണ് നിർമ്മിക്കപ്പെടുന്നത്. 

1875ൽ ഫ്രാൻസിൽ നിർമ്മിക്കപ്പെട്ട സൈനികന്റെ ശില്പത്തെയും ജൊനാഥൻ അൺടൈറ്റിൽഡ് പരമ്പരയിൽ പുനരവതരിപ്പിച്ചിട്ടുണ്ട്. സ്ത്രീശില്പത്തെപ്പോലെ ഇവിടെയും മുഖം നശിപ്പിച്ച് അധികാരചിഹ്നങ്ങളുള്ള കബന്ധമായി മാറ്റിയെടുത്തു. മാർബിൾ രൂപങ്ങൾ നിരത്തിയ മുറിയിലെ ചുവരുകളിൽ ഫോട്ടോ എഡിറ്റിങ് സോഫ്റ്റ്‌വെയറുകൾ ഉപയോഗിച്ച് പകുതി മായ്ച്ചു കളഞ്ഞ ഫോട്ടോഗ്രാഫുകളും സിനിമാദൃശ്യങ്ങളും പതിപ്പിച്ചിട്ടുണ്ട്.

## പ്രദർശനങ്ങൾ
̈* സ്കോട്ടിഷ് എൻഡാർക്ക്മെന്റ്(The Scottish Endarkenment)
*  ഡോവ്കോട്ട്
* എഡിൻബർഗ്, 2016
* ഹെഡ് ടു ഹെഡ്
* സ്കോട്ടിഷ് നാഷണൽ പോർട്രെയിറ്റ് ഗാലറി  
* എഡിൻബർഗ്, 2015
* ജനറേഷൻ : 25 ഇയേഴ്സ് ഓഫ് കണ്ടംപററി ആർട് ഇൻ സ്കോട്ട്‌ലാന്റ്
* എഡിൻബർഗ്, 2014;
* സിറ്റി ആർട്ട് സെന്റർ, എഡിൻബർഗ്, 2014;
* ഫ്ലാഗ് ആർട്ട് ഫൗണ്ടേഷൻ, ന്യൂയോർക്ക്
## അവലംബം


വർഗ്ഗം:1977-ൽ ജനിച്ചവർ
വർഗ്ഗം:സ്കോട്ടിഷ് കലാകാരന്മാർ
വർഗ്ഗം:കൊച്ചി-മുസിരിസ് ബിനാലെ 2016
ക്യാരി അണ്ടർവുഡ്

ഒരു അമേരിക്കൻ ഗായികയും, ഗാനരചയിതാവും, അഭിനേത്രിയുമാണ് **ക്യാരി മാരി അണ്ടർവുഡ്** (ജനനം മാർച്ച് 10, 1983)2005-ലെ അമേരിക്കൻ ഐഡലിലിൽ വിജയി ആയതോടെയാണിവർ ശ്രദ്ധേയയാവുന്നത്. അന്നു മുതൽ ഏറ്റവും അധികം വിജയിച്ചിട്ടുള്ള കലാകാരികളിൽ ഒരാളായ അണ്ടർവുഡ് എക്കാലഞ്ഞയും മികച്ച കൺട്രി ഗായികമാരിൽ ഒരാളാണ്.ഏഴ് ഗ്രാമി പുരസ്കാരം,17 *ബിൽബോർഡ്* സംഗീത പുരസ്കാരം, 12 അക്കാദമി ഓഫ് കൺട്രി സംഗീത പുരസ്കാരം 11 അമേരിക്കൻ സംഗീത പുരസ്കാരം, ഒരു ഗിന്നസ് പുസ്തകം അടക്കം നിരവധി പുരസ്കാരങ്ങൾ നേടിയിട്ടുണ്ട്.

ടൈം വാരിക ലോകത്തിലെ 100 സ്വാധീന ശക്തികളിലൊരാളായി ക്യാരി അണ്ടർവുഡിനെ തിരഞ്ഞെടുത്തിട്ടുണ്ട്.

## അവലംബം

വർഗ്ഗം:1983-ൽ ജനിച്ചവർ
വർഗ്ഗം:മാർച്ച് 10-ന് ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
ബടൂമി

ജോർജ്ജിയയിലെ ഏറ്റവും വലിയ രണ്ടാമത്തെ നഗരമാണ് **ബടൂമി(ബറ്റൂമി)- Batumi (Georgian: ბათუმი [bɑtʰumi])** 
ജോർജ്ജിയയുടെ തെകരത്താണ് ഈ നഗരം സ്ഥിതിചെയ്യുന്നത്. 
ലെസ്സർ കോക്കസസ് പർവ്വത നിരയുടെ താഴ്‌വരയിലുള്ള കുന്നിന്റെ സമീപത്തുള്ള മിതോഷ്ണ മേഖലാ പ്രദേശത്താണ് ഈ നഗരം. 
ബറ്റൂമി അതിന്റെ വ്യത്യസ്തമായ കാലാവസ്ഥ കാരണം ഏറെ തിരക്കേറിയ പ്രസിദ്ധമായ ഒരു വിനോദ സഞ്ചാര കേന്ദ്രമാണ്.
ഇളം ചൂടുള്ള സമയത്താണ് ഇവിടത്തെ തീര പ്രദേശങ്ങളിൽ ഏറെ ജനത്തിരക്ക് അനുഭവപ്പെടുന്നത്. ശൈത്യകാലത്ത് ഈ പ്രദേശം പൂർണമായും മഞ്ഞിൽ പൊതിഞ്ഞ അവസ്ഥയിലായിരിക്കും.
ബടൂമിയിലെ സമ്പദ്ഘടനയുടെ മുഖ്യപങ്കും ടൂറിസവും ചൂതാട്ടവുമാണ്. എന്നാൽ ഈ പട്ടണം പ്രധാന തുറമുഖ നഗരം കൂടിയാണ്. കപ്പൽ നിർമ്മാണം, ഭക്ഷ്യ സംസ്‌കരണം എന്നീ വ്യവസായങ്ങളും ഇവിടെയുണ്ട്. 
2010 മുതൽ, ബടൂമിയിൽ ആധുനിക രീതിയിലുള്ള വൻ കെട്ടിടങ്ങൾ നിർമ്മിച്ചു. അതുപോലെ, 19ആം നൂറ്റാണ്ടിലെ പഴയ പട്ടണത്തിലെ വൻ സൗധങ്ങൾ പുനസ്ഥാപിക്കുകയും ചെയ്തു.

## ചരിത്രം
കോൾശിസ് സാമ്രാജ്യ കാലത്ത് ബത്തൂസ് - ബാത്തിസ് (Bathus / Bathys) എന്ന പേരിലായിരുന്നു ഈ പ്രദേശം അറിയപ്പെട്ടിരുന്നത്. പുരാതന ഗ്രീക്ക് കോളനിയുടെ ഭാഗമായിരുന്നു ഈ പ്രദേശം. പുരാതന ഗ്രീക്ക് പദമായ βαθύς λιμεν bathus limen / βαθύς λιμήν bathys limin ൽ നിന്നാണ് ഇത് ഉത്ഭവിച്ചത്. ("deep harbor" )ആഴമുള്ള തുറമുഖം എന്നാണ് ഈ പദത്തിന്റെ അർത്ഥം.
ഏഡി 117 മുതൽ 138 വരെ റോമാചക്രവർത്തിയായിരുന്ന ഹാഡ്രിയൻ ഭരണ കാലത്ത് സുരക്ഷിതമായ ഒരു റോമൻ തുറമുഖമായിരുന്നു ഈ പ്രദേശം.
പത്താം നൂറ്റാണ്ടോട് അടുത്ത സമയത്താണ് ഈ പ്രദേശം ജോർജ്ജിയ കിങ്ഡത്തിന്റെ ഭാഗമാകുന്നത്.

## ചിത്രശാല


File:Beautiful_Batumi.JPG|ബടൂമി തെരുവ്‌
File:Square_in_Batumi.jpg|Batumi Neptun Square
File:Seaside_of_Batumi_(02).jpg|ബടൂമി ബീച്ച്‌
File:Batumi Mosque.jpg|Batumi Mosque


## അവലംബം

വർഗ്ഗം:ജോർജ്ജിയ (രാജ്യം)
പാദമുദ്ര

ആർ. സുകുമാരൻ സംവിധാനം ചെയ്ത ആദ്യചലച്ചിത്രമാണ് **പാദമുദ്ര**. മോഹൻലാൽ ,നെടുമുടി വേണു ,സീമ ,ഉർവ്വശി ,രോഹിണി തുടങ്ങിയ അഭിനേതാക്കളാണ് പ്രധാന കഥാപാത്രങ്ങളെ അവതരിപ്പിച്ചത്.

മാതുപ്പണ്ടാരം, കുട്ടപ്പൻ എന്നീ രണ്ട് കഥാപാത്രങ്ങളെ അവതരിപ്പിച്ച മോഹൻലാലിന് ഈ ചിത്രത്തിലെ അഭിനയത്തിന് 1988-ലെ ഏറ്റവും മികച്ച നടനുള്ള ഫിലിം ഫെയർ അവാർഡ് ലഭിച്ചു. 
നിരൂപകപ്രശംസയും വാണിജ്യവിജയവും നേടിയ ഒരു ചലചിത്രമായിരുന്നു ഇത്.

## സംഗീതം

## അവലംബം

വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:1988-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സാലുജോർജ്ജ് ക്യാമറ ചലിപ്പിച്ച ചലച്ചിത്രങ്ങൾ
വർഗ്ഗം:വിദ്യാധരൻ സംഗീതം പകർന്ന ചലച്ചിത്രങ്ങൾ
വർഗ്ഗം:ആർ. സുകുമാരൻ  സംവിധാനം ചെയ്ത ചലച്ചിതങ്ങൾ
ഷംസ് അൽ തബ്റീസി

1185–1248 കാല ഘട്ടത്തിൽ ജീവിച്ചിരുന്ന പേർഷ്യൻ സൂഫി സന്യാസിയായിരുന്നു **ഷംസ് അൽ തബ്റീസി**  ( شمس تبریزی‎‎) . ഷംസ് അൽ ദീൻ മുഹമ്മദ് എന്നാണ് യഥാർത്ഥ നാമം. ചരിത്രത്തിൽ അധികം ഇടം പിടിക്കാത്ത നിഗൂഢ സ്വഭാവമുള്ള വ്യക്തിത്വമാണ് ഷംസ് അൽ തബ്റീസി. എന്നാൽ ജലാലുദ്ധീൻ റൂമിയുടെ ഗുരുനാഥൻ എന്ന നിലയിൽ പ്രസിദ്ധനുമാണ്.
എല്ലാ പ്രസിദ്ധ സൂഫി യോഗികളുടെയും ജീവിതത്തിൽ വഴിത്തിരിവായി ചില നിഗൂഢ വ്യക്തിത്വങ്ങൾ പ്രത്യക്ഷപ്പെടുന്നതായി കാണാം ഇങ്ങനെ ജലാലുദ്ധീൻ റൂമിയുടെ ജീവിതത്തിന്റെ ഗതി മാറ്റി തിരിച്ചു വിട്ട കർമ്മ യോഗിയാണ് ഷംസ് 

## ജീവിത രേഖ

തുർക്കിയിലെ കോന്യയയിൽ ഒരു ശർക്കര കച്ചവടക്കാരന്റെ അരികിൽ എത്തുന്നതോടു കൂടിയാണ് ഷംസ് അൽ തബ്രീസി ചരിത്ര താളുകളിൽ ഇടം പിടിക്കുന്നത് . ആരെയോ തേടുകയാണെന്ന മട്ടിൽ അദ്ദേഹം കണ്ണുകൾ ചലിപ്പിച്ചു കൊണ്ടിരിക്കുകയായിരുന്നു . തന്നെ പറ്റി അന്വേഷിച്ചവരോട് വഴിപോക്കനാണെന്ന് മറുപടിയും നൽകി . തെരുവിലൂടെ കുതിര ഓടിച്ചു കടന്നു പോയ റൂമിയെ ഷംസ് തീക്ഷണതയോടെ  പിന്തുടരുകയും കുളക്കടവിൽ വെച്ച് സന്ധിക്കുകയും ചെയ്തു .

കുളിക്കടവിൽ കൊച്ചു കവിതകൾ ചൊല്ലി രസിച്ചിരിക്കുകയായിരുന്നു റൂമിയും കൂട്ടരും , അപ്പോഴാണ് തബ്രീസി കടന്നു വരുന്നത് . എന്താണിത് ? പുസ്തക കെട്ടുകളെ ചൂണ്ടി ഷംസ്  ചോദിച്ചു 
നിങ്ങൾക്ക് മനസ്സിലാക്കാൻ  പറ്റാത്ത കാര്യങ്ങൾ (നിരക്ഷരർക്കു മനസ്സിലാകില്ലെന്നുദ്ദേശം) റൂമി മറുപടി നൽകി 
ഉടനെ ഷംസ് ആ ഗ്രന്ഥങ്ങൾ വെള്ളത്തിലേക്ക് വലിച്ചെറിഞ്ഞു . പകച്ചു പോയ റൂമി വെള്ളത്തിലിറങ്ങി അവയെല്ലാം തിരിച്ചെടുത്തു. ഒന്ന് പോലും നനഞ്ഞിട്ടുണ്ടായിരുന്നില്ല . അത്ഭുതത്തോടെ റൂമി ചോദിച്ചു എന്താണിത് ? മൗലാനാ ഇത് നിനക്കും മനസ്സിലാകാത്ത ഒന്നാണ് (സാക്ഷരത കൊണ്ട് ആ അറിവ് ലഭിക്കില്ലെന്നർത്ഥം )  ഷംസിന്റെ മറുപടി അതായിരുന്നു.

റൂമിയെയും കൂട്ടി ഷംസ് തന്റെ ആശ്രമത്തിലേക്കു യാത്രയാവുകയും കഠിനമായ സൂഫി സാധക മുറകൾ  പരിശീലിപ്പിക്കുകയും ചെയ്തു . വർഷങ്ങൾ നീണ്ട സഹവാസത്തിനൊടുവിൽ റൂമിയെ ഉപേക്ഷിച്ചു ഷംസ് അപ്രത്യക്ഷനായി. ഷംസ്  വധിക്കപ്പെടുകയായിരുന്നവെന്നും അഭിപ്രായമുണ്ടെങ്കിലും റൂമിയുടെ ചരിത്ര തൂലികകളിലും , റൂമിയുടെ മകൻ സുൽത്താൻ വലദിന്റെ ചരിത്ര രചനയിലും വഴികാട്ടിയ ശേഷം ആദ്ദേഹം റൂമിയെ ഉപേക്ഷിച്ചു അപ്രത്യക്ഷനായി മറഞ്ഞു എന്നാണ് കാണുന്നത്.  

ഷംസ് തനിക്കു വഴി കാട്ടിയായി അയക്കപ്പെട്ടവനാണെന്നും അലിയുടെ അറിവുകൾ തനിക്കു പകർന്നു തരാൻ വന്ന ആളായിരുന്നുവെന്നും റൂമി പലയിടത്തും അനുസ്മരിക്കുന്നുണ്ട്. പേർഷ്യൻ മഹാ കാവ്യമായ *ദീവാൻ എ ഷംസ്  അതബരീസി*  ഷംസിനോടുള്ള ബഹുമാനർഥം നാമകരണം ചെയ്യപ്പെട്ട റൂമിയുടെ  കൃതിയാണ് 
ഷംസിന്റെ വചനങ്ങൾ കോർത്തിണക്കി ഇറക്കിയ കൃതിയാണ് മഖാലാതെ ഷംസ് അൽ തബ്റീസി

## അവലംബം

വർഗ്ഗം:സൂഫികൾ
വർഗ്ഗം:ഷിയ മുസ്ലിങ്ങൾ
വർഗ്ഗം:സൂഫി കവികൾ
ഗുരിയ

ജോർജ്ജിയയുടെ പടിഞ്ഞാറ് ഭാഗത്ത് സ്ഥിതിചെയ്യുന്ന ഒരു പ്രവിശ്യയാണ് **ഗുരിയ - Guria (Georgian: გურია)**.
കരിങ്കടലിന്റെ കിഴക്കൻ അഗ്രത്തിലാണ് ഇതിന്റെ അതിർത്തി. 2014ലെ ജനസംഖ്യാ കണക്കെടുപ്പ് അനുസരിച്ച് ഇവിടെ 113,350 ജനങ്ങളാണ് വസിക്കുന്നത്.  ഒസുർഗെറ്റിയാണ് ഈ പ്രവിശ്യയുടെ തലസ്ഥാന നഗരം
## ഭൂമിശാസ്ത്രം
വടക്കുപടിഞ്ഞാറ് ഭാഗത്ത് സമേഗ്രെലോ, വടക്കു ഭാഗത്ത് ഇമെറെതി, കിഴക്കു ഭാഗത്ത് സാംറ്റ്‌സ്‌ഖെ-ജവഖെറ്റി, തെക്ക് ഭാഗത്ത് അജാറ, പടിഞ്ഞാറ് ഭാഗത്ത് കരിങ്കടലുമാണ് ഗുരിയയുമായി അതിർത്തി പങ്കിടുന്നത്. 2,033 ചതുരശ്ര കിലോമീറ്ററാണ് ഗുരിയ പ്രവിശ്യയുടെ മൊത്തം വിസ്തീർണ്ണം.
മൂന്ന് മുൻസിപാലിറ്റികൾ ചേർന്നതാണ് ഗുരിയ പ്രവിശ്യ. ഗുരിയയുടെ തലസ്ഥാന നഗരം അടങ്ങിയ ഒസുഗെറ്റി മുൻസിപ്പാലിറ്റി, ലാൻച്ഖുറ്റി മുൻസിപ്പാലിറ്റി, ചോഖാറ്റൗരി മുൻസിപ്പാലിറ്റി എന്നിവയാണ് ഇവ
## ചരിത്രം

800കളിൽ പുറത്തിറങ്ങിയ ജോർജ്ജിയൻ ചരിത്ര രേഖയായ സ്യുഡോ ജ്വാൻഷറിലാണ് ആദ്യമായി ഈ പേര് രേഖപ്പെടുത്തിയിരിക്കുന്നത്.
ജോർജ്ജിയൻ രാജകുടുംബമായ വർഡാനിഡ്‌സ്-ദാദിയാനിയുടെ നിയന്ത്രണത്തിലുള്ള പ്രദേശമായിരുന്നു ഏകദേശം 1352ൽ ഈ പ്രവിശ്യ. പിന്നീട്, 1463ൽ കിങ്ഡം ഓഫ് ജോർജ്ജിയയുടെ പരമാധികാരത്തിന് കീഴിലായി.  ഇതിന് ശേഷം ഈ പ്രവിശ്യ ഗുരേലി എന്നാണ് അറിയപ്പെട്ടിരുന്നത്. ബടൂമി നഗരത്തിലേയും അജാറയിലേയും പ്രദേശങ്ങൾ അടങ്ങിയതാണ് ആധുനിക ഗുരിയ. ഓട്ടോമൻ സാമ്രാജ്യ കാലത്ത് ഈ പ്രവിശ്യയുടെ വ്യാപ്തി കുറയുകയും പ്രവിശ്യ തകരുകയും ചെയ്തു. 1829ൽ അവസാന രാജവായിരുന്ന ഗുരേലി ഡേവിഡ് ഈ പ്രവിശ്യയെ റഷ്യയോട് കൂട്ടിച്ചേർത്തു.

## അവലംബം

വർഗ്ഗം:ജോർജ്ജിയ (രാജ്യം)
എം. ഗീതാനന്ദൻ

കേരളത്തിൽ ആദിവാസി ദളിത് വിഷയങ്ങളുമായി ബന്ധപ്പെട്ട സമരങ്ങൾക്ക് വർഷങ്ങളായി നേതൃത്വം നൽകി വരുന്ന വ്യക്തിയാണ് എം.ഗീതാനന്ദൻ. 2002 ൽ വയനാട്ടിലെ മുത്തങ്ങ വന്യജീവിസങ്കേതത്തിൽ നടന്ന വനം കയ്യേറിയുള്ള ആദിവാസികളുടെ ഭൂസമരത്തിന് തേതൃത്വം നൽകിയവരിൽ പ്രധാനിയായിരുന്നു ഇദ്ദേഹം. കണ്ണൂർ ജില്ലയിൽ ജനിച്ചു വളർന്ന ഇദ്ദേഹം കൊച്ചിയിലെ കുസാറ്റ് സർവകലാശാലയിൽ ഓഷ്യോനാഗ്രഫി വിദ്യാർത്ഥിയായിരുന്നു. പഠനകാലത്ത് നക്‌സലൈറ്റ് രാഷ്ട്രീയത്തിൽ ആകൃഷ്ടനായി ഇദ്ദേഹം നക്‌സൽബാരി പ്രസ്ഥാനത്തിൽ സജീവമാകുകയായിരുന്നു. കെ.വേണു, കണ്ണമ്പള്ളി മുരളി, മുണ്ടൂർ രാവുണ്ണി എന്നിവരോടൊപ്പം പ്രവർത്തിച്ച ഇദ്ദേഹം പിന്നീട് നക്‌സലൈറ്റ് രാഷ്ട്രീയത്തിൽ നിന്നും പിൻമാറുകയും ആദിവാസി ദളിത് സമരങ്ങളിൽ സജീവമാകുകയും ചെയ്തു.

## അവലംബം
പാരിതോഷിക സമ്പദ് വ്യവസ്ഥ

വിഭവങ്ങളും സമ്പത്തും വിപണിയിൽ വിൽപന നടത്താതെയും ഏതെങ്കിലും കാരാറുകൾ ഇല്ലാതെയും ഭാവിയിൽ പ്രതിഫലം പ്രതീക്ഷിക്കാതെയും കൈമാറ്റം ചെയ്യുന്ന രീതിയാണ് **പാരിതോഷിക സമ്പദ് വ്യവസ്ഥ** ( Gift economy) . ഇത് പരസ്പര കൈമാറ്റ വ്യവസ്ഥയ്ക്കും വിപണിയിലധിഷ്ടിതമായ വ്യാപാര രീതികൾക്കും വിരുദ്ധമായ സാമ്പത്തിക വ്യവസ്ഥയാണ്. ഇങ്ങന കൈമാറ്റം ചെയ്യുമ്പോൾ കൃത്യമായ വില നിശ്ചയിക്കപ്പെടുന്നില്ല. അതുകൊണ്ടുതന്നെ പണമോ മറ്റു വസ്തുക്കളോ കൈമാറ്റത്തിനുള്ള മാധ്യമമായി ഉപയോഗിക്കപ്പെടുന്നില്ല.   
വലത്ത്‌|ലഘുചിത്രം|Inside Utrecht Giveaway shop. The banner reads "The earth has enough for everyone's need, but not for everyone's greed".

## അവലംബം

## കൂടുതൽ വായനയ്ക്ക്
* *News from Nowhere* (1890) by William Morris is a utopian novel about a society which operates on a gift economy.
* *The Great Explosion* (1962) by Eric Frank Russell describes the encounter of a military survey ship and a Gandhian pacifist society that operates as a gift economy.
* *The Dispossessed* (1974) by Ursula K. Le Guin is a novel about a gift economy society that had exiled themselves from their (capitalist) homeplanet.
* The Mars trilogy, a series of books written by Kim Stanley Robinson in the 1990s, suggests that new human societies that develop away from Earth could migrate toward a gift economy.
* The movie *Pay It Forward* (2000) centers on a schoolboy who, for a school project, comes up with the idea of doing a good deed for another and then asking the recipient to "pay it forward". Although the phrase "gift economy" is never explicitly mentioned, the scheme would, in effect, create one.
* *Down and Out in the Magic Kingdom* (2003) by Cory Doctorow describes future society where rejuvenation and body-enhancement have made death obsolete, and material goods are no longer scarce, resulting in a reputation-based (whuffie) economic system.
* *Wizard's Holiday* (2003) by Diane Duane describes two young wizards visiting a utopian-like planet whose economy is based on gift-giving and mutual support.
* *Voyage from Yesteryear* (1982) by James P. Hogan describes a society of the embryo colonists of Alpha Centauri who have a post-scarcity gift economy.
* *Cradle of Saturn* (1999) and its sequel *The Anguished Dawn* (2003) by James P. Hogan describe a colonization effort on Saturn's largest satellite. Both describe the challenges involved in adopting a new economic paradigm.
* Science fiction author Bruce Sterling wrote a story, *Maneki-neko*, in which the cat-paw gesture is the sign of a secret AI-based gift economy.
* The Gift Economy. Writings and videos of Genevieve Vaughan and associated scholars.
വർഗ്ഗം:സമ്പദ്‌വ്യവസ്ഥകൾ
വർഗ്ഗം:അപൂർണ്ണ ലേഖനങ്ങൾ
ഗെബ്

പുരാതന ഈജിപ്ഷ്യൻ വിശ്വാസപ്രകാരം ഭൂമിയുടെ ദേവനാണ് **ഗെബ്** (ഇംഗ്ലീഷ്: **Geb**).ഹീലിയോപോളിസിൽ ആരാധിച്ചിരുന്ന  എന്യാഡ്  എന്ന നവദേവസങ്കല്പത്തിലെ ഒരു ദേവൻ കൂടിയാണ് ഗെബ്. ഗെബിന്റെ ശിരസ്സിൽ ഒരു നാഗവും ഉണ്ടായിരുന്നു. ആയതിനാൽ നാഗങ്ങളുടെ പിതാവായാണ് ഗെബിനെ ഈജിപ്ഷ്യർ കരുതിയിരുന്നത്. ഗെബ് ചിരിക്കുമ്പോഴാണ് ഭൂകമ്പങ്ങൾ ഉണ്ടാകുന്നത് എന്നും  വിശ്വസിച്ചിരുന്നു. 

**സെബ്**(Seb)  **കെബ്**(Keb) എന്നിങ്ങനെയും പലകാലങ്ങളിലായി ഗെബ് ദേവൻ അറിയപ്പെട്ടിരുന്നു. വാത്തയാണ് ഗെബിന്റെ പ്രധാന ചിഹ്നം. വളരെ ഉച്ചത്തിൽ ശബ്ദമുണ്ടാക്കുന്നവൻ എന്ന സങ്കല്പമാണ് ഈ ചിഹ്നത്തിനു പിന്നിലെ കാരണം. കൂടാതെ സൂര്യനെ ഉൾക്കൊണ്ടിരുന്ന പ്രപഞ്ച അണ്ഡം ഗെബിൽ നിന്നുൽഭവിച്ചതാണ് എന്നൊരു വിശ്വാസവും നിലനിന്നിരുന്നു. സൂര്യദേവന്റെ പിതാവയും ഗെബിനെ ചിലർ കരുതിയിരുന്നു. സാധാരണയായി 

ഗെബിനെ ചിത്രീകരിക്കുമ്പോൾ ശിരസ്സിൽ ഒരു വാത്തയേയും വരയ്ക്കാറുണ്ട്. അദ്ദേഹത്തിന്റെ കയ്യിൽ അംഗ് ചിഹ്നവും, അധികാരദണ്ഡും കാണാം. നട്ടിന്റെ താഴെയായി ശയിക്കുന്ന രൂപത്തിൽ നാഗശിരസ്സോടുകൂടിയും ഗെബിനെ ചിത്രീകരിക്കാറുണ്ട്.  

## അവലംബം


വർഗ്ഗം:ഈജിപ്ഷ്യൻ ദൈവങ്ങൾ
വെള്ളാഞ്ചിറ

തൃശ്ശൂർ ജില്ലയിലെ ഒരു ഗ്രാമമാണു വെള്ളാഞ്ചിറ. 

തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള ചാലക്കുടി ഫൊറോന പള്ളിയുടെ കീഴിലുള്ള വെള്ളാഞ്ചിറ പള്ളി ഇവിടെയാണു.

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഉവൈസുൽ ഖർനി

മുഹമ്മദ് നബിയുടെ കാലത്തു യമനിൽ ജീവിച്ചിരുന്ന മുസ്ലിം ആധ്യാത്മികാചാര്യനായിരുന്നു ഉവൈസുൽ ഖർനി എന്ന് വിശ്വസിക്കപ്പെടുന്നു. അദ്ദേഹത്തിന്റെ പൂര്ണ്ണ നാമം *അബൂ അംറ് ഉവൈസ് ബ്നു ആമിറ് ബ്നി ജുസ്അ് ബ്നി മാലിക അല്ഖറനി അല്മുറാദി അല്യമാനി*. അദ്ദേഹം പ്രവാചകാനുചരനായ സ്വഹാബിയാണെന്നഭിപ്രായമുണ്ടെങ്കിലും മുഹമ്മദ് നബിയുമായ് കൂടിക്കാഴ്ച്ച നടക്കാത്തതിനാൽ ഒന്നാം തലമുറയായ താബി ആണെന്നതാണ് പ്രബലമായ നിരീക്ഷണം. 

## ജീവചരിത്രം
അക്കാലത്തെ മുസ്ലിം പുണ്യ പുരുഷനായ ഔലിയ്യ ആന്നെന്ന കാര്യമൊഴിച്ചു നിർത്തിയാൽ ഇദ്ദേഹത്തിന്റെ ജനന മരണങ്ങലടക്കം ജീവ ചരിത്രത്തിൽ ഭൂരിഭാഗവും ഇന്നും അജ്ഞാതമാണ് . നബി വചനങ്ങളിലും ഖലീഫ ചരിത്രങ്ങളിലും കാണുന്ന അൽപ്പം വിവരണങ്ങൾ  മാത്രമാണ് ഇദ്ദേഹത്തെ കുറിച്ച് ലഭ്യമായിട്ടുള്ളത്  

യമനിലെ ഖർനിയിൽ മുറാദ് ഗോത്രത്തിലായിരുന്നു ഉവൈസിന്റെ ജനനം . വൃദ്ധയായ മാതാവിനെ പരിചരിക്കുകയും അവരുടെ മരണ ശേഷം പർവ്വത മുകളിൽ ഏകാന്ത വാസം അനുഷ്ഠിക്കുകയും ചെയ്തുവെന്നാണ് വിവരണങ്ങളിൽ കാണുന്നത്  . പരുപരുത്ത ഒരു രോമ കുപ്പായവും ഒരു തട്ടവും  അല്ലാതെ മറ്റൊന്നും ഉണ്ടായിരുന്നില്ലെന്നും. ദിവസത്തിലധികവും വ്രതം അനുഷ്ഠിക്കുകയും രാത്രി ഉറങ്ങാതെ ആരാധനകളിൽ മുഴുകുകയും ചെയ്യുന്ന പ്രകൃതമായിരുന്നുവെന്നും കരുതുന്നു .  ജനങ്ങളുമായി യാതൊരു വിധത്തിലുള്ള ഇടപെടലുകളും നടത്തിയിരുന്നില്ല .  ഉന്മാദാവസ്ഥയിൽ  ഇടയ്ക്കിടെ അലറി വിളിക്കാറുണ്ടായിരുന്നതിനാൽ    പൊതു ജനം അദ്ദേഹത്തെ ഭ്രാന്തനെന്നു മുദ്രകുത്തുകയും ഉപദ്രവിക്കുകയും ചെയ്തിരുന്നു.

മുഹമ്മദ് നബി ശിഷ്യരായ അലിയോടും ഉമറിനോടും ഉവൈസുൽ ഖർനിയെ പറ്റി പറയുന്നതോടു കൂടിയാണ് ഇദ്ദേഹം ചരിത്രത്തിൽ ഇടം പിടിക്കുന്നത് . ഉവൈസ് പുണ്യാആത്മാവാണെന്നും അയാളെ നിങ്ങൾ കണ്ടുമുട്ടിയാൽ നിങ്ങളുടെ നന്മക്കു വേണ്ടി പ്രാർത്ഥിപ്പിക്കണമെന്നും നബി ശിഷ്യരെ ഓർമ്മിപ്പിച്ചു. അത് പ്രകാരം ഉമറും അലിയും ഉവൈസിനെ കാണാൻ വരുകയും പ്രാർത്ഥിപ്പിക്കുകയും ചെയ്തു .  ഈ സംഭവം അറിഞ്ഞ  ജനങ്ങള് അദ്ദേഹം പുണ്യാആത്മാവാണെന്നു മനസ്സിലാക്കി   പരിഗണ നല്കാന് തുടങ്ങിയപ്പോള്   ഉവൈസ്  ആ പ്രദേശം ഉപേക്ഷിച്ചു മറ്റെവിടേക്കോ പാലായനം ചെയ്യുകയാണുണ്ടായത് . അലിയുടെ കാലത്തു സ്വിഫ്ഫീന് യുദ്ധത്തില്   അദ്ദേഹം രക്ത സാക്ഷിയായി എന്നാണ് പ്രബലമായ അഭിപ്രായം. അതല്ല അസര്ബൈജാനിലെ ഒരു യുദ്ധത്തിലാണദ്ദേഹം മരണപ്പെടട്ടതെന്നും അഭിപ്രായമുണ്ട്.ഉവൈസി ത്വരീഖത്ത്‌ എന്നപേരിലുള്ള സൂഫി ധാര ആദ്യകാല സൂഫികൾക്കിടയിൽ പ്രചാരം നേടിയ ത്വരീഖത്തായിരുന്നു

## മഹത് വചനങ്ങൾ

(യാ അലി, യാ ഉമർ)   ഉവൈസ് എന്ന വ്യക്തി അത്യുത്തമനാണ് . അദ്ദേഹത്തിനു വെള്ളപ്പാണ്ടുണ്ടായിരുന്നു. ദൈവത്തോട്  പ്രാർഥിച്ചു  പൊക്കിളിന്റെയവിടെ ഒരു നാണയ വലിപ്പത്തില് ഒഴികെ ബാക്കിയെല്ലാം സുഖപ്പെട്ടു. അദ്ദഹത്തിനു യമനില് തന്റെ ഉമ്മയല്ലാതെ മറ്റൊന്നുമില്ല. അദ്ദേഹത്തെ കണ്ടാല് നിങ്ങള് പ്രാര്ത്ഥിക്കാന് അപേക്ഷിക്കണം. അദ്ദേഹം പ്രാര്ത്ഥിക്കുന്നതായിരിക്കും.” മുഹമ്മദ് നബി.

എന്റെ സമൂഹത്തിലെ ഒരാളുടെ ശുപാർശ മൂലം ബനൂ തമീം ഗോത്രത്തിലുള്ളവരേക്കാളും ജനങ്ങള് സ്വര്ഗത്തില് പ്രവേശിക്കുക തന്നെ ചെയ്യും* മുഹമ്മദ് നബി    
(ഈ വ്യക്തി ഉവൈസ് ആണെന്ന് ഹസനുല്ബസ്വരി വിശദീകരിച്ചിട്ടുണ്ട്)

നാളെ നിങ്ങളുടെ കൂടെ ഒരു സ്വര്ഗാവകാശി നിസ്കരിക്കും. അത് ഉവൈസുല്ഖറനിയായിരിക്കും

“പരിത്യാഗിയായ അനുകരിക്കപ്പെടാന് യോഗ്യനായ മഹാന്. തന്റെ കാലത്തെ താബിഉകളുടെ നേതാവ്. ദൈവത്തിന്റെ  സൂക്ഷ്മാലുക്കളായ ഔലിയാക്കളിലൊരാൾ . അവന്റെ ആത്മാര്ത്ഥ ദാസന്മാരില് പെട്ടവർ ” ഇമാം ദഹബി

*ഈ  സമൂഹത്തിന്റെ റാഹിബ് (പുരോഹിതന്) ആണ് ഉവൈസ്''  ഇമാം  ഹാകിം

## ആവലംബം

വർഗ്ഗം:ഇസ്ലാമികതത്ത്വചിന്തകർ
ഉവൈസി

മുഹമ്മദ് നബിയുടെ കാലത്തു ജീവിച്ചിരുന്ന ഉവൈസ് അൽ ഖർനിയെന്ന  ആധ്യാത്മിക ജ്ഞാനിയുടെ തസ്സവുഫ് പാതയാണ് ഉവൈസിയ ത്വരീഖത്ത്‌ . പിൽ കാലത്തു വന്ന മുഴുവൻ സൂഫി ത്വരീഖത്തുകളുടെയും അടിസ്ഥാന ബിന്ദുവാണ് ഉവൈസിയാ   ത്വരീഖത്ത്‌.

## അവലംബം

വർഗ്ഗം:അപൂർണ്ണ ലേഖനങ്ങൾ വർഗ്ഗം:സൂഫിമാർഗ്ഗം
ചേറുമ്പ് ഇക്കോ ടൂറിസം വില്ലേജ്

മലപ്പുറം ജില്ലയിലെ കരുവാരകുണ്ട് ഗ്രാമപഞ്ചായത്തിൽ, കടലുണ്ടിപ്പുഴയുടെ പ്രധാന കൈവഴിയായ ഒലിപ്പുഴയുടെ തീരത്ത്, മലപ്പുറം ജില്ലാ ടൂറിസം പ്രമോഷൻ കൌൺസിലിന്റെ കീഴിൽ പ്രവർത്തിക്കുന്ന ഒരു വിനോദ സഞ്ചാരകേന്ദ്രമാണ് **ചേറുമ്പ് ഇക്കോ ടൂറിസം വില്ലേജ്** (Cherumb eco tourism Village). പാർക്കിനോടൊപ്പം കുട്ടികൾക്കായുള്ള കളിസ്ഥലം, ബോട്ടിംഗ് എന്നിവയും ഒരുക്കിയിട്ടുണ്ട്. . 

കരുവാരകുണ്ട് ചേറുമ്പ് ഇക്കോ ടൂറിസം വില്ലേജ് ആഭ്യന്തര മന്ത്രിയായിരുന്ന രമേശ് ചെന്നിത്തലയാണ് ഉദ്ഘാടനം ചെയ്തത്.  2.70 കോടി ചെലവഴിച്ചാണ് പദ്ധതിയുടെ ഒന്നാം ഘട്ടം പൂർത്തീകരിച്ചത്. രണ്ടാം ഘട്ട പദ്ധതിക്കായി രണ്ട് കോടി രൂപയാണ് വകയിരുത്തിയിരിക്കുന്നത്.
## സവിശേഷതകൾ
പശ്ചിമഘട്ട മലനിരകളിൽ നിന്ന് ഉത്ഭവിക്കുന്ന ഒലിപ്പുഴയുടെ മനോഹാരിത പരമാവധി ഉപയോഗപ്പെടുത്തിയാണ് ഇക്കോ ടൂറിസം വില്ലേജ് നടപ്പാക്കുന്നത്. ബോട്ട് ജെട്ടി, നടപ്പാത, കുട്ടികളുടെ പാർക്ക്, സൈക്കിൾ ട്രാക്ക്, തൂക്കുപാലം മുതലായവ ഇവിടുത്തെ മുഖ്യ ആകർഷകങ്ങളാണ് . പതിറ്റാണ്ടുകൾക്ക് മുമ്പ് ഒലിപ്പുഴയിൽ നിർമിച്ച പെഡൽ ബോട്ട് ശ്രദ്ധേയമാണ്.

## ഗ്രീൻ കാർപ്പറ്റ് പദ്ധതി
ടൂറിസം കേന്ദ്രങ്ങളിലെ സാങ്കേതിക മികവുകൾക്ക് ഊന്നൽ നൽകി ആരംഭിച്ച ഗ്രീൻ കാർപറ്റ് പദ്ധതിയുടടെ ഭാഗമായി മലപ്പുറം ജില്ലയിൽ നിന്നും തെരഞ്ഞെടുത്ത മൂന്ന് കേന്ദ്രങ്ങളിലൊന്നാണ് ചേറുമ്പ് ഇക്കോ ടൂറിസം വില്ലേജ്.

## ചിത്രശാല

File:Cherumb eco tourism village, Karuvarakundu India (2).JPG|ചേറുമ്പ് ഇക്കോ ടൂറിസം വില്ലേജ്
File:Cherumb eco tourism village, Karuvarakundu India (4).JPG|ചേറുമ്പ് ഇക്കോ ടൂറിസം വില്ലേജ്-കുട്ടികൾക്കായുള്ള കളിസ്ഥലം
File:Cherumb eco tourism village, Karuvarakundu India.JPG|ചേറുമ്പ് ഇക്കോ ടൂറിസം വില്ലേജ്-ബോട്ടിംഗ്
File:Cherumb eco tourism village, Karuvarakundu India (3).JPG|ചേറുമ്പ് ഇക്കോ ടൂറിസം വില്ലേജിൽ നിന്നുള്ള സൈലന്റ് വാലി ദേശീയ ഉദ്യാനത്തിന്റെ കാഴ്ച

## പുറംകണ്ണികൾ
* ഫേസ്ബുക്ക് പേജ്

## അവലംബം


വർഗ്ഗം:മലപ്പുറം ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കേരളത്തിലെ വിനോദസഞ്ചാരം
ജോൺ മേയർ

ഒരു അമേരിക്കൻ ഗായകനും ഗാന രചയിതാവും ഗിറ്റാറിസ്റ്റും സംഗീത സംവിധായകനുമാണ് **ജോൺ ക്ളേറ്റൺ മേയർ** (/ˈmeɪ.ər/; ജനനം ഒക്ടോബർ 16, 1977). . 
ഗ്രാമി പുരസ്കാരമടക്കം നിരവധി പുരസ്കാരങ്ങൾ നേടിയിട്ടുള്ള ഇദ്ദേഹം 2 കോടി പ്രതി ആൽബങ്ങൾ ലോകമെമ്പാടുമായി വിറ്റഴിച്ചിട്ടുണ്ട്.
## അവലംബം

### Footnotes

വർഗ്ഗം:1977-ൽ ജനിച്ചവർ
വർഗ്ഗം:അമേരിക്കൻ പോപ്പ് ഗായകർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
ബിലെയാമും കഴുതയും

പതിനേഴാം നൂറ്റാണ്ടിലെ പ്രശസ്ത ഡച്ച് ചിത്രകാരനായ റംബ്രാന്തിന്റെ എണ്ണച്ചായചിത്രമാണ് ബിലെയാമും കഴുതയും.(Balaam and the Ass).
ബൈബിൾ പ്രമേയമായി റംബ്രാന്ത് രചിച്ച അനവധി ചിത്രങ്ങളിൽ ഒന്നാണ് ഇത്. സംഖ്യാപുസ്തകത്തിൽ കാണുന്ന വിവരണമാണ് ചിത്രത്തിന് അധാരം. 

## ബൈബിൾ വിവരണം
ദൈവദൂതനെ (മാലാഖയെ) കഴുത മാത്രമാണ് കാണുന്നത്. കഴുത യാത്ര തുടരാൻ വിസ്സമ്മതിക്കുകയും ബിലെയാം അതിനെ വീണ്ടും വീണ്ടും മർദ്ദിക്കുകയും ചെയ്യുന്നു . ഒടുവിൽ ബിലെയാമിനോട് കഴുത സംസാരിക്കുന്നു.തുടർന്ന് മാലാഖ ബിലെയാമിനും ദൃശ്യപ്പെടുന്നു.ഇതാണ് സംഖ്യാപുസ്തകത്തിൽ കാണുന്ന വിവരണം.

## ചിത്രം
1626ലാണ് ഇതിന്റെ രചന.
63.2x46.5 സെമി വലിപ്പം
ഓക്ക് മരപ്പലകയിൽ എണ്ണ ഛായം
ഇപ്പോൾ പ്രദർശിപ്പിക്കപ്പെട്ടിരിക്കുന്നത് :Paris, Musée Cognacq-Jay പാരീസിൽ.

വർഗ്ഗം:റെംബ്രാന്റ് വരച്ച ചിത്രങ്ങൾ
അസ്തൂറിയൻ ഭാഷ

**അസ്തൂറിയൻ ഭാഷ** (; അല്ലെങ്കിൽ **അസ്തൂറിയാനു***ബാബിൾ* എന്നാണറിയപ്പെട്ടിരുന്നത്. പടിഞ്ഞാറൻ ഇബീരിയൻ റോമൻ ഭാഷാഗോത്രത്തിൽപ്പെടുന്ന ഈ ഭാഷ സ്പെയിന്റെ അസ്തൂറിയാസിൽ സംസാരിക്കുന്നു. വലിയ ഒരു ഭാഷാകുടുമ്പമായ അസ്തുർ ലിയോനീസ് ഭാഷകളിൽ ചേർന്നതാണ്. പ്രാദേശികമായി ഇതു സംസാരിക്കുന്നവരുടെ എണ്ണം ഒരു ലക്ഷം വരും. 450,000 പേർ തങ്ങളുടെ രണ്ടാം ഭാഷയായി ഇതിനെ ഉപയോഗിച്ചുവരുന്നു. അസ്തുർ ലിയോനീസ് ഭാഷാകുടുമ്പത്തിൽ മൂന്നു പ്രധാന തരം ഭാഷാഭേദങ്ങളുണ്ട്. പശ്ചിമം, പൂർവ്വം, മദ്ധ്യം എന്നിവയാണവ. ചരിത്രപരമായും ജനവിതരണ അടിസ്ഥാനത്തിലും പൊതുവ്യവഹാര ഭാഷയായി മദ്ധ്യ അസ്തൂറിയൻ ഭാഷാഭേദത്തെയാണ് ഉപയോഗിച്ചുവരുന്നത്. അസ്തൂറിയൻ ഭാഷയ്ക്ക് വ്യതിരിക്തമായ വ്യാകരണവും നിഘണ്ടുവും എഴുത്തുരീതിയും നിലനിൽക്കുന്നുണ്ട്. ഈ ഭാഷയുടെ ഉന്നമനത്തിനായി സ്പെയിനിൽ അക്കദമി ഓഫ് ത അസ്തൂറിയൻ ലാംഗ്വിജ് എന്ന സംഘടന പ്രവർത്തിക്കുന്നുണ്ട്. പക്ഷെ, ഇപ്പോഴും സ്പെയിനിലെ ഔദ്യോഗികഭാഷാഗണത്തിൽ അസ്തൂറിയൻ ഭാഷയെ ഉൾപ്പെടുത്തിയിട്ടില്ല. എങ്കിലും സ്പെയിനിലെ സ്വയംനിർണ്ണയനാവകാശത്തിന്റെ നിയമസംഹിതയിൽ ഈ ഭാഷയെ സംരക്ഷിച്ചിട്ടുണ്ട്. സ്കൂളുകളിൽ ഇതൊരു തിരഞ്ഞെടുക്കാൻ സ്വാതന്ത്യമുള്ള ഭാഷയായി അനുവദിച്ചിട്ടുണ്ട്. 
## അവലംബം

വർഗ്ഗം:റോമാനിക് ഭാഷകൾ
കാംബ്രിഡ്ജ് അന്താരാഷ്ട്ര പരീക്ഷ

കാംബ്രിഡ്ജ് അസെസ്സമെൻറിൻറെ ഒരു പഠനവിഭാഗമാണ് കാംബ്രിഡ്ജ് പരീക്ഷാ സിൻഡിക്കേറ്റ്  സർവകലാശാല.UCLES), 1858ലാണ് ഇത് സ്ഥാപിതമായത്. ലാഭേച്ഛയില്ലാതെ പ്രവർത്തിക്കുന്ന അധ്യാപനേതര വകുപ്പാണ് കാംബ്രിഡ്ജ് സർ‍വകലാശാല.

## യോഗ്യതകൾ

സിഐഇ വിഭാവനം ചെയ്യുന്ന യോഗ്യതകൾ

* Cambridge International General Certificate of Education - Advanced Level (Cambridge International GCE A-Levels) 
* Advanced International Certificate of Education Diploma (AICE Diploma) 
* Cambridge Pre-U programme 
* International General Certificate of Secondary Education (IGCSE) 

## അവലംബം

വർഗ്ഗം:വിദ്യാഭ്യാസം - അപൂർണ്ണലേഖനങ്ങൾ
അലൻസിയർ ലേ ലോപ്പസ്

ലഘുചിത്രം|വടകര സ്വദേശി ശ്രീ രജീഷ് പി.ടി.കെ (Rajeesh ptk) വരച്ച അലൻസിയർ ലെ ലോപ്പസ് ചിത്രം..
മലയാള സിനിമ-ടെലിവിഷൻ-നാടക നടനാണ് **അലൻസിയർ ലെ ലോപ്പസ്**.

## ജീവിതരേഖ
തിരുവനന്തപുരം ജില്ലയിലെ തീരപ്രദേശ പ്രദേശമായ പുത്തൻത്തോപ്പ് ഗ്രാമത്തിൽ 1965 ഡിസംബർ 11ന് ജനനം. തിരുവനന്തപുരം യൂണിവേർസിറ്റി കോളേജിൽ നിന്ന് ബിരുദം കരസ്ഥമാക്കി.

## നാടകം
അഞ്ചാം വയസുമുതൽ നാടകാഭിനയം തുടങ്ങിയ അലൻസിയർ എട്ടാം ക്ലാസിൽ പഠിക്കുമ്പോൾ തന്നെ സുഹൃത്തുക്കളുമായി ചേർന്ന് *'നേതാജി തിയറ്റർ* എന്ന പേരിൽ ചെറിയ നാടകഗ്രൂപ്പ് ആരംഭിക്കുകയുണ്ടായി. ഇവരുടെ നാടകങ്ങളിൽ അഭിനയിക്കുകയും സംവിധാനം ചെയ്യുകയും ചെയ്തുകൊണ്ടായിരുന്നു അമച്ച്വർ നാടകരംഗത്ത് തുടങ്ങിയത്. കോളേജ് പഠനകാലത്ത് നിരവധി നാടക സംഘങ്ങളുമായി ചേർന്ന് പ്രവർത്തിച്ചിരുന്നു. സി.പി. കൃഷ്ണകുമാറിന്റെ നാടക സംഘത്തിലും കാവാലം നാരായണ പണിക്കരുടെ സോപാനം നാടകസംഘത്തിലും കെ. രഘുവിന്റെ നാടകയോഗം നാടക സംഘത്തിലും പ്രവർത്തിച്ച അലൻസിയർ ടെലിവിഷൻ - സിനിമ രംഗത്തേക്ക് വരുന്നതുവരെ നാടകസംഘങ്ങളിൽ സജീവമായിരുന്നു.

## സിനിമ
1998 ലെ ദയ എന്ന സിനിമയിലൂടെയാണ് സിനിമാഭിനയരംഗത്തെത്തിയത്. ഞാൻ സ്റ്റീവ് ലോപ്പസ്, മഹേഷിന്റെ പ്രതികാരം എന്നീ സിനിമകളിലൂടെ ശ്രദ്ധേയനാകുകയും ചെയ്തു. തൊണ്ടിമുതലും ദൃക്സാക്ഷിയും എന്ന സിനിമയ്ക്ക് 2018 ലെ മികച്ച സ്വഭാവ നടനുള്ള അവാർഡ് അലന്സിയര്ക്ക് ലഭിച്ചു.

### അഭിനയിച്ച സിനിമകൾ
* ദയ
* അന്നയും റസൂലും - ബഷീർ
* കന്യക ടാക്കീസ് - യാക്കൂബ്
* വെടിവഴിപ്പാട് - സ്വാമി
* ഞാൻ സ്റ്റീവ് ലോപ്പസ് ‌- ജോർജ് ലോപ്പസ്
* ലൗവ് 24*7
* മൺസൂൺ മംഗോസ് - ബോംബേ പത്രോസ്
* മഹേഷിന്റെ പ്രതികാരം - ആർടിസ്റ്റ് ബേബി
* കലി  
* കമ്മട്ടിപ്പാടം - മത്തായി
* കസബ - തങ്കച്ചൻ
* കിസ്മത് - സയിദ് ബാവ തങ്ങൾ
* ഗപ്പി -പാപ്പൻ
* തോപ്പിൽ ജോപ്പൻ - പാപ്പിച്ചായൻ
* മുന്തിരിവള്ളികൾ തളിർക്കുമ്പോൾ

## ഒറ്റയാൾ പ്രതിഷേധങ്ങൾ

* പൊമ്പിളൈ ഒരുമൈ സമരത്തെ മന്ത്രി എം.എം. മണി അധിക്ഷേപിച്ചതിനെതിരെ സാരിയുടുത്ത് ഒറ്റയാൾ നാടകം കളിച്ച് പ്രതിഷേധിച്ചു. 

* "ജനിച്ച നാട്ടിൽ ജീവിക്കാനുള്ള അവകാശം വേണം. പ്രതിഷേധമല്ല ഇത്. പ്രതിരോധമാണ്." എന്നും "അണ്ടർവയറിന്റെ സ്‌നേഹം. രാജ്യസ്‌നേഹമല്ല" എന്നും പ്രഖ്യാപിച്ചുകൊണ്ട് 2017 ജനുവരി 11ന് കാസർഗോഡ് നഗരത്തിലും ബസിലും ഏകാംഗ തെരുവ് നാടകം അവതരിപ്പിച്ച് ശ്രദ്ധേയനായി.  ദേശീയ മാനകങ്ങളെ അംഗീകരിക്കാനാവില്ലെങ്കിൽ സംവിധായകൻ കമൽ രാജ്യം വിട്ടു പോകുന്നതാണ് നല്ലതെന്ന്‌ പറഞ്ഞ ബി.ജെ.പി. സംസ്ഥാന ജനറൽ സെക്രട്ടറി എ.എൻ. രാധാകൃഷ്ണന്റെ പ്രസ്താവനക്കെതിരെയായിരുന്നു   പ്രതിഷേധം 

* 1992-ലെ ബാബ്‌റി മസ്ജിദ് തകർക്കപ്പെട്ടപ്പോൾ "അല്ലാഹു അകബർ എന്റെ രാജ്യത്തിനെന്തോ സംഭവിക്കാൻ പോകുന്നു’ എന്ന് വാവിട്ട് കരഞ്ഞുകൊണ്ട് കേരള സെക്രട്ടറിയേറ്റിന് ചുറ്റും ആറു തവണ ഓടി പ്രതിഷേധിക്കുകയുണ്ടായി  

## കുടുംബം
ഭാര്യ - സുശീല ജോർജ്. മക്കൾ - അലൻ സാവിയോ ലോപ്പസ്, അലൻ സ്റ്റീവ് ലോപ്പസ്

## പുറത്തേക്കൂള്ള കണ്ണി
* http://www.imdb.com/name/nm4425773

## അവലംബം

വർഗ്ഗം:1965-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:മലയാളചലച്ചിത്രനടന്മാർ
കെ.എം. ഫിലിപ്പ്

കേരളത്തിൽ നിന്നുള്ള വ്യവസായിയാണ് **കെ.എം. ഫിലിപ്പ്**. വ്യവസായരംഗത്തു നൽകിയ സംഭാവനകൾ പരിഗണിച്ച് രാഷ്‌ട്രം 2001ൽ അദ്ദേഹത്തെ പത്മശ്രീ പുരസ്‌കാരം നൽകി ആദരിച്ചിട്ടുണ്ട്. 

## ജീവിത രേഖ
മലയാള മനോരമ പത്രാധിപരായിരുന്ന കെ.സി. മാമ്മൻ മാപ്പിള – സാറാ ദമ്പതികളുടെ ആറാമത്തെ പുത്രനായി 1912 മേയ് രണ്ടിനു കോട്ടയത്താണ് കെ.എം. ഫിലിപ്പിന്റെ ജനനം. 2017 ജനുവരി 11ന് തന്റെ 104-മത്തെ വയസിൽ അന്തരിച്ചു. കോട്ടയം എംഡി സെമിനാരി സ്‌കൂളിലും സിഎംഎസ് കോളജിലും പ്രാഥമിക വിദ്യാഭ്യാസത്തിനുശേഷം മദ്രാസ് ലയോള കോളജിൽ മദ്രാസ് ലയോള കോളജിൽ നിന്ന് 1934 ൽ ധനതത്വശാസ്‌ത്രത്തിൽ ബിഎ (ഓണേഴ്‌സ്) പാസായി

## സ്ഥാനങ്ങൾ
* ആഗോള വൈഎംസിഎ പ്രസ്‌ഥാനത്തിന്റെ ഏഷ്യയിൽനിന്നുള്ള ആദ്യ സാരഥി - 1974
* മുംബൈ വൈഎംസിഎയുടെ പ്രസിഡന്റ്
* മലയാള മനോരമയുടെ ഡയറക്‌ടർ
* ഇന്ത്യൻ വൈഎംസിഎ ദേശീയ കൗൺസിൽ പ്രസിഡന്റ്
* ജനീവ ആസ്‌ഥാനമായി പ്രവർത്തിക്കുന്ന വേൾഡ് കൗൺസിൽ ഓഫ് ചർച്ചസിന്റെ കീഴിലുള്ള ഇഡിസിഎസ് (ലോക വികസന ബാങ്ക്) ഡയറക്റ്റർ
* റബർ ഇൻഡസ്‌ട്രീസ് അസോസിയേഷന്റെ സ്‌ഥാപകാംഗവും ദീർഘകാലം പ്രസിഡന്റുമായിരുന്നു.
* ‘റബർ ഇന്ത്യ’ മാസികയുടെ സ്‌ഥാപക എഡിറ്റർ

## കുടുംബം
ഭാര്യ - ചിന്നമ്മ. മക്കൾ - മാമ്മൻ ഫിലിപ്പ്, ഡോ. പീറ്റർ ഫിലിപ്പ്

## അവലംബം

വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
പാരാൻസിസ്‌ട്രോസിറസ് ജാഫർപാലോട്ടി

വെസ്പിഡെ കുടുംബത്തിലെ യൂമെനിനെ ഉപകുടുംബത്തിൽ പാരാൻസിസ്‌ട്രോസിറസ് വിഭാഗത്തിൽപ്പെട്ട പശ്ചിമഘട്ടത്തിൽനിന്ന് കണ്ടെത്തിയിട്ടുള്ള ഒരിനം കടന്നലാണ് 'പാരാൻസിസ്‌ട്രോസിറസ് ജാഫർ പാലോട്ടി' .

## ശാസ്ത്രനാമം
സുവോളജിക്കൽ സർവ്വേ ഓഫ് ഇന്ത്യയുടെ കോഴിക്കോട് പ്രാദേശിക കേന്ദ്രത്തിലെ ശാസ്ത്രജ്ഞരായ ഡോ. പി. ഗിരീഷ്‌കുമാർ, ഡോ. പി.എം സുരേശൻ എന്നിവരും ന്യൂയോർക്കിലെ അമേരിക്കൻ മ്യൂസിയം ഓഫ് നാച്ചുറൽ ഹിസ്റ്ററിയിലെ ഡോ. ജയിംസ് കാർപെന്ററും ഉൾപ്പെട്ട സംഘമാണ് കടന്നലിനെ തിരിച്ചറിഞ്ഞത്. പശ്ചിമഘട്ടത്തിലെ ജൈവവൈവിധ്യങ്ങളെക്കുറിച്ച് പഠിക്കുന്ന സുവോളജിക്കൽ സർവ്വേ ഓഫ് ഇന്ത്യയിലെ ശാസ്ത്രജ്ഞനും കണ്ണൂർ സ്വദേശിയുമായ ഡോ. മുഹമ്മദ് ജാഫർ പാലോട്ടിനുള്ള ആദരസൂചകമായിട്ടാണ് ശാസ്ത്രനാമം നൽകിയിരിക്കുന്നത്.

## പ്രത്യേകതകൾ
ആറ് മില്ലിമീറ്റർ മാത്രം നീളമുള്ള ഉപദ്രവകാരികളല്ലാത്ത ചെറു കടന്നലുകളാണ് ഇവ മണ്ണുകൊണ്ടാണ് കൂടുണ്ടാക്കുന്നത്. 

## വിതരണം
മലബാർ വന്യജീവി സങ്കേതം, ആറളം വന്യജീവി സങ്കേതം, നിലമ്പൂർ വനം, മുത്തപ്പൻപുഴ എന്നിവിടങ്ങളിൽ ഇവയെ കണ്ടെത്തിയിട്ടുണ്ട്.

## അവലംബം

വർഗ്ഗം:കടന്നലുകൾ
ബ്രയാൻ മെയ്

ഒരു ബ്രിട്ടീഷ് സംഗീതജ്ഞനും ഗായകനും ഗാന രചയിതാവും ജ്യോതിശാസ്ത്രജ്ഞനുമാണ് **ബ്രയാൻ ഹറോൾഡ് മെയ്** (), CBE (born 19 July 1947). ബ്രിട്ടീഷ് സംഗീത സംഘം ക്വീനിന്റെ പ്രധാന ഗിറ്റാറിസ്റ്റാണ്. 

ഗായകൻ ഫ്രെഡി മെർക്കുറി ഡ്രമ്മർ റോജർ ടെയ്ലർ എന്നിവരോടൊപ്പം ചേർന്ന് ക്വീൻ സ്ഥാപിച്ചത് ഇദ്ദേഹമാണ്. എക്കാലത്തെയും മികച്ച ഗിറ്റാറിസ്റ്റുകാരിൽ ഒരാളായ ഇദ്ദേഹത്തെ *ഗിറ്റാർ വേൾഡ്* എക്കാലത്തെയും മികച്ച രണ്ടാമത്തെ ഗിറ്റാറിസ്റ്റായി തിരഞ്ഞെടുത്തിട്ടുണ്ട്.

## അവലംബം

വർഗ്ഗം:1947-ൽ ജനിച്ചവർ
വർഗ്ഗം:ഇംഗ്ലീഷ് ജ്യോതിശാസ്ത്രജ്ഞർ
വർഗ്ഗം:ജീവിച്ചിരിക്കുന്നവർ
ഈജിപ്തിലേക്കുള്ള പലായനം (വർണ്ണ ചിത്രം)

പതിനേഴാംന്നൂറ്റാണ്ടിലെ വിഖ്യാത ഡച്ച് ചിത്രക്കാരനായ റെംബ്രാന്റിന്റെ ഒരു ബൈബിൾ പ്രമേയ എണ്ണ ഛായാചിത്രമാണ് **ഈജിപ്തിലേക്കുള്ള പലായനം** ( The Flight into Egypt).


## ബൈബിൾ വിവരണം
മത്തായിയുടെ സുവിശേഷത്തിലാണ് ഈ വിദ്രവത്തിന്റെ കഥ വിവരിക്കപ്പെടുന്നത്. ഹെരോദാവ് രാജാവ് നവജാതരെ കശാപ്പ് ചെയ്യാൻ ഉദ്ദേശിക്കുന്നതായും അതിനാൽ മറിയമനേയും ഉണ്ണിയേശുവിനേയും കൂട്ടികൊണ്ട് മിസ്രയീമിലേക്ക് പോയി ഇനി ഒരറിയിപ്പ് ലഭിക്കുന്നതുവരെ അവിടെ കഴിയാൻ ദൈവദൂതൻ ജോസഫിന്റെ സ്വപനത്തിൽ പ്രത്യക്ഷപ്പെട്ട് അറിയിക്കുന്നു.

അവർ പോയതിനശേഷം കർൎത്താവിന്റെ ദൂതൻ യോസേഫിന്നു സ്വപ്നത്തിൽ പ്രത്യക്ഷനായി: നീ എഴുന്നേറ്റു ശിശുവിനെയും അമ്മയെയും കൂട്ടിക്കൊണ്ടു മിസ്രയീമിലേക്കു ഓടിപ്പോയി, ഞാൻ നിന്നോടു പറയുംവരെ അവിടെ പാർക്കുക. ഹെരോദാവു ശിശുവിനെ നശിപ്പിക്കേണ്ടതിന്നു അവനെ അന്വേഷിപ്പാൻ ഭാവിക്കുന്നു എന്നു പറഞ്ഞു.
14 അവൻ എഴുന്നേറ്റു ശിശുവിനെയും അമ്മയെയും രാത്രിയിൽ തന്നേ കൂട്ടിക്കൊണ്ടു പുറപ്പെട്ടു മിസ്രയീമിലേക്കു പോയി.(മത്തായി 2:13-14)

റെംബ്രാന്റ് ചിത്രത്തിൽ കഴുതപ്പുറത്തിരിക്കുന്ന അമ്മയും കുഞ്ഞിനേയും കാണാം. കഴുതയെ നയിച്ചുകൊണ്ട് അരികിൽ 
നടക്കുന്ന ജോസഫും. രാത്രിയാണ് ചിത്രത്തിലെ  സഞ്ചാരം . മധ്യകാല ചിത്രക്കാരന്മാരിൽ നിരവധി പേർ ഈ പലായനം പ്രമേയമാക്കി വരച്ചിട്ടുണ്ട്. റെംബ്രാന്തിന്റെ തന്നെ മറ്റൊരു ചിത്രമാണ് "പലായനവേളയിലെ വിശ്രമം" (The Rest of the Flight into Egypt).

## ചിത്രം
രചനാകാലം:1627
വലിപ്പം:27.5x24.7 സെമി
ഉപരിതലം: ഓക്ക് മരപ്പലകയിൽ എണ്ണഛായം
ഇപ്പോഴുള്ളത്: Tours (France), Musée des Beaux-Arts de Tours

വർഗ്ഗം:ചിത്രങ്ങൾ
ടെറെക് നദി

കരിങ്കടലിനും കാസ്പിയൻ കടലിനും ഇടയിലും യൂറോപ്പ്യൻ റഷ്യയിലുമായി സ്ഥിതിചെയ്യുന്ന കൊക്കേഷ്യയുടെ വടക്കൻ ഭാഗത്തുള്ള ഒരു പ്രധാന നദിയാണ് **ടെറെക് നദി**- **Terek River** (;, ; , ; , *Terk*; , ,  , ) ജോർജ്ജിയ, റഷ്യ എന്നീ രാജ്യങ്ങളിലൂടെ ഒഴുകുന്ന ഈ നദി കാസ്പിയൻ കടലിൽ ലയിക്കുന്നു. ഗ്രേറ്റർ കോക്കസസ് പർവ്വത നിരയുടെയും ഖോഖ് പർവ്വത നിരയും സന്ധിക്കുന്ന ജോർജ്ജിയക്കടുത്തുളള പ്രദേശത്ത് നിന്നാണ് ഈ നദിയുടെ ഉത്ഭവം. സ്റ്റീപന്റ്‌സ്മിൻഡ, ഗെർഗേറ്റി ഗ്രാമം എന്നിവയിലൂടെ ഒഴുകുന്ന ഈ നദി റഷ്യൻ മേഖലയിലെ നോർത്ത് ഒസ്സേഷ്യ, വ്‌ലാഡികവ്കസ് നഗരത്തിലൂടെ കിഴക്ക് തിരിഞ്ഞ് ചെച്‌നിയ, ദാഗസ്താൻ എന്നീ രാജ്യങ്ങളിലൂടെ ഒഴുകുന്നു. കാസ്പിയൻ കടലിൽ ചേരുന്നതിന് മുൻപ് ഈ നദി രണ്ടു ശാഖകളായി തിരിയുന്നുണ്ട്. കിസ്ലിയാർ നഗരത്തിന് താഴെ വെച്ച് ഈ നദി ചതുപ്പായ നദീമുഖത്തെ തുരുത്തായി ഏകദേശം 100 കിലോമീറ്റർ (62 മൈൽ) വീതിയാകുന്നുണ്ട്. ടെറെക് നദി ഈ പ്രദേശത്തെ പ്രധാനമായ ഒരുപ്രകൃതി സമ്പത്താണ്. ജലസേചനം, ജലവൈദ്യുത പദ്ധതികൾ എന്നിവയുടെ പ്രധാന ഉറവിടമാണിത്. റഷ്യൻ പട്ടണങ്ങളായ വ്‌ലാഡികാവ്കാസ്, മൊസ്‌ഡോക്, ദാഗസ്താൻ പട്ടണമായ കിസ്ലിയാർ എന്നിവയാണ് ടെറെക് നദിയുടെ തീരത്തുള്ള പ്രധാന നഗരങ്ങൾ. നിരവധി ജലവൈദ്യുത പദ്ധതികൾ ടെറെക് നദിയിൽ പ്രവർത്തിക്കുന്നുണ്ട്. വ്‌ലാഡികാവ്കാസിൽ ഡിസാവു ഇലക്ട്രോ സ്‌റ്റേഷൻ പ്രവർത്തിക്കുന്നുണ്ട്. കൂടാതെ, ബെകൻസ്‌കയ, പവലോഡോൽസ്‌കയ എന്നിവിടങ്ങളിലും ജലവൈദ്യുത നിലയങ്ങൾ പ്രവർത്തിക്കുന്നുണ്ട്. ജോർജ്ജിയ - റഷ്യ അതിർത്തിയിലെ കസ്‌ബേഗി മുൻസിപ്പാലിറ്റിയിൽ 108 മെഗാവാട്ട് വൈദ്യുതി ഉൽപാദിക്കാനുള്ള ദരിയാലി ഹൈഡ്രോ പവർ പ്ലാന്റ് പ്രവർത്തന സജ്ജമായികൊണ്ടിരിക്കുന്നുണ്ട്.

## അവലംബം

വർഗ്ഗം:യൂറോപ്പിലെ അന്താരാഷ്ട്ര നദികൾ
വർഗ്ഗം:ഏഷ്യയിലെ അന്താരാഷ്ട്രനദികൾ
വർഗ്ഗം:ജോർജ്ജിയയിലെ (രാജ്യം) നദികൾ
വർഗ്ഗം:റഷ്യയിലെ നദികൾ
വർഗ്ഗം:കാസ്പിയൻ കടൽ
ഐസിസ്

പുരാതന ഈജിപ്റ്റിൽ ആരാധിച്ചിരുന്ന ഒരു സുപ്രധാന ദേവതയാണ് **ഐസിസ്**. (ഇംഗ്ലീഷ്:**Isis** (;  ); ഐസിസ് ദേവതയെ ആദ്യമായി ആരാധിച്ചത് ഈജിപ്റ്റുകാർ ആയിരുന്നെങ്കിലും പിന്നീട് റോമൻ സാമ്രാജ്യത്തിലേക്കും ശേഷം ഗ്രീക്കൊ-റോമൻ കാലഘട്ടത്തിലേക്കും ഐസിസ് ആരാധന സംക്രമിച്ചിരുന്നു. ആധുനികകാലത്ത് ചില മതങ്ങളിലും ഐസിസ് ആരാധന നിലനിൽക്കുന്നുണ്ട്

ശ്രേഷ്ഠയായ മാതവായും ഭാര്യയായുമാണ് ഈജിപ്ഷ്യർ ഐസിസിനെ കണ്ടിരുന്നത്. പ്രകൃതി, ഇന്ദ്രജാലം എന്നിവയുടെ അധിപയും ഐസിസ് ആയിരുന്നു. അടിമകൾ, പാപികൾ, കലാകാരന്മാർ എന്നിവരുടെ മിത്രമായും ഐസിസ് അറിയപ്പെട്ടിരുന്നു. എങ്കിലും ധനികരും, കന്യകമാരും, പ്രഭുക്കന്മാരും ഭരണാധികാരികളുമെല്ലാം ഐസിസ് ദേവിയെ ആരാധിച്ചുവന്നിരുന്നു. രാജാക്കന്മാരുടെയും രാജയോഗത്തിന്റെയും ദേവനായ ഹോറസ്, ഐസിസ്ന്റെ പുത്രനാണ് എന്നാണ് വിശ്വാസം (എങ്കിലും ചില വിശ്വാസപ്രകാരം ഹാത്തോറിന്റെ പുത്രനാണ് ഹോറസ്). പരേതരുടേയും കുട്ടികളുടേയും ദേവതയായും ഐസിസ് അറിയപ്പെട്ടിരുന്നു.

"സിംഹാസനം" എന്നാണ് ഐസിസ് എന്ന വാക്കിനർഥം. അതുകൊണ്ട് തന്നെ ഐസിസിന്റെ കിരീടത്തിൽ ഒരു സിംഹാസനത്തിനെ രൂപം കാണാം. സിംഹാസനത്തിന്റെ അഥവാ രാജാധികാരത്തിന്റ്റെ മനുഷ്യരൂപം എന്ന നിലയിൽ ഐസിസ് ദേവി, ഫറവോ മാരുടെ ശക്തിയേയും പ്രധിനിധികരിക്കുന്നു . ഫറവോമാരെ ഐസിസ് ദേവിയുടെ പുത്രന്മാരായ് കരുതിയിരുന്നു, ഐസിസ് നൽകിയ സിംഹാസനത്തിലാണ് ഫറവോമാർ ഉപവിഷ്ഠരാകുന്നത് എന്നാണ് വിശ്വാസം. ഈജിപ്റ്റിലൊട്ടാകെ ഐസിസ് ആരാധന  നിലനിന്നിരുന്നു. 

ഭൂമിയുടെ ദേവനായ ഗെബിന്റെയും, ആകാശത്തിന്റെ ദേവിയായ നട്ടിന്റെയും, പുത്രിയാണ് ഐസിസ് ദേവി എന്നാണ് ഐതിഹ്യം. തന്റെ സഹോദരനായ ഒസൈറിസിനെയാണ് ഐസിസ് വിവാഹം ചെയ്തത്. ഇവരുടെ പുത്രനാണ് ഹോറസ്. ഒസൈറിസിനെ സെത്ത് വധിക്കുകയും ,പിന്നീട് തന്റെ മാന്ത്രിക ശക്തിയാൽ ഐസിസ് ഒസൈറസിന്റെ ശരീരഖണ്ഡങ്ങൾ കൂട്ടിവെച്ച് പുനരുജ്ജീവിപ്പിക്കുകയും ചെയ്തു. ഗ്രീക്കൊ റോമൻ കാലഘട്ടത്തിൽ ഈ ഐതിഹ്യകഥ പരക്കെ വിശ്വസിച്ചിരുന്നു. ആണ്ടുതോറും  നൈലിൽ ഉണ്ടായിരുന്ന പ്രളയം, ഒസൈറസിനെയോർത്ത് ദുഃഖത്താൽ ഐസിസ് ഒഴുക്കിയ കണ്ണുനീർ കാരണമാണ് എന്ന് പുരാതന ഈജിപ്ഷ്യർ വിശ്വസിച്ചിരുന്നു. ക്രൈസ്തവ മതം അധിനിവേശിക്കുന്നതുവരെ വളരെ ശക്തമായിത്തന്നെ ഐസിസ് വിശ്വാസം നിലനിന്നിരുന്നു.  തന്റെ പുത്രനായ ഹോറസിനെ മുലയൂട്ടുന്ന ഐസിസ് ദേവിയുടെ പ്രതിപാദ്യം പിന്നീട് അഞ്ചാം നൂറ്റാണ്ട് മുതൽ   ഉണ്ണിയേശുവിനെ  മുലയൂട്ടുന്ന മേരി എന്ന സങ്കല്പമായി ക്രൈസ്തവവൽക്കരിക്കപ്പെട്ടു. 

## ഐസിസ് ആരാധന

### പ്രാരംഭം

### പൗരാണിക ഈജിപ്ഷ്യൻ കാലഘട്ടം

### ക്ഷേത്രങ്ങളും ആചാരങ്ങളും

പ്രമാണം:Temple of Isis at Philae. The Court. 1893.jpg|*ഫിലെയിലെ ഐസിസ് ക്ഷേത്രം*. The Court. 1893. Wilbour Library of Egyptology, ബ്രൂക്ലിൻ മ്യൂസിയം
പ്രമാണം:S10.08 Philae, image 9654.jpg|ഫിലെയിലെ ഐസിസ് ക്ഷേത്രം., n.d. Brooklyn Museum Archives
പ്രമാണം:S10.08 Philae, image 9650.jpg|ഫിലെയിലെ ഐസിസ് ക്ഷേത്രത്തിലെ തൂണുകൾ., n.d. Brooklyn Museum Archives
പ്രമാണം:S10.08 Philae, image 9661.jpg|ഫിലെയിലെ ഐസിസ് ക്ഷേത്രം, n.d., Brooklyn Museum Archives


## പ്രാധിനിത്യം

## അവലംബം


വർഗ്ഗം:ഈജിപ്ഷ്യൻ ദൈവങ്ങൾ
ഗ്രീൻ കാർപ്പറ്റ് പദ്ധതി

കേരളത്തിലെ വിനോദ സഞ്ചാര കേന്ദ്രങ്ങളിൽ ഹരിത പരവതാനി ഒരുക്കി സന്ദർശകരെ ആകർഷിക്കാൻ ടൂറിസം വകുപ്പ് ആവിഷകരിച്ച പദ്ധതിയാണ് ഗ്രീൻ കാർപ്പറ്റ് പദ്ധതി.ടൂറിസം കേന്ദ്രങ്ങളെ മെച്ചെപ്പെടുത്തുകയും സുസ്ഥിരമായ പരിപാലനം ഉറപ്പുവരുത്തുകയും ചെയ്യുന്ന തരത്തിലാണ് സംരംഭം. ഓരോ ജില്ലകളിൽ നിന്നും തെരഞ്ഞെടുക്കപ്പെട്ട കേന്ദ്രങ്ങളിലാണ് പദ്ധതി നടപ്പാക്കുന്നത്. സംസ്ഥാനത്ത് 84 കേന്ദ്രങ്ങളാണ് ഈ പദ്ധതിയിലുള്ളത്.
## ലക്ഷ്യങ്ങൾ
ടൂറിസം കേന്ദ്രങ്ങൾ അതിഥികളെ സ്വീകരിക്കുന്നതിനു തയാറെടുപ്പുകൾ നടത്തുക, ടൂറിസം കേന്ദ്രങ്ങളുടെ പരിപാലത്തിനായി സുസ്ഥിര സംവിധാനം രൂപപ്പെടുത്തുക, ടൂറിസം കേന്ദ്രങ്ങൾ ജനങ്ങൾക്കു ജീവിക്കാനും സന്ദർശിക്കാനുമുള്ള മികച്ച ഇടങ്ങളായി മാറ്റുക, ടൂറിസ്റ്റ് കേന്ദ്രങ്ങളിലെ ശുചിത്വം ഉറപ്പുവരുത്തുക തുടങ്ങിയവയാണ് ഗ്രീൻകാർപ്പറ്റ് പദ്ധതിയുടെ പ്രധാന ലക്ഷ്യങ്ങൾ. 
## പ്രവർത്തനങ്ങൾ
ശാസ്ത്രീയമായി മാലിന്യം ശേഖരിക്കുന്നതിനും പരിപാലിക്കുന്നതിനും സംവിധാനം ഏർപ്പെടുത്തുന്നതിനാവശ്യമായ കാര്യങ്ങൾ പദ്ധതിയുടെ ഭാഗമായി നടപ്പിലാക്കും. പൊതുശൗചാലയങ്ങൾ , ടൂറിസം കേന്ദ്രങ്ങളിലേക്ക് എത്തിച്ചേരുന്നതിനുള്ള മികച്ച മാർഗങ്ങൾ, പ്രകാശ സംവിധാനങ്ങൾ, നടപ്പാതകൾ, സൂചനാ ബോർഡുകൾ, മറ്റു ആവശ്യ സൗകര്യങ്ങൾ,  ശുദ്ധവും സുരക്ഷിതവുമായ കുടിവെള്ളവും ഭക്ഷണവും ഉറപ്പുവരുത്തുന്നതിനുളള ക്രമീകരണങ്ങൾ, പരിസ്ഥിതി അനുകൂലമായ ഹരിത സൗഹൃദ ആശയങ്ങൾ പ്രാവർത്തികമാക്കുന്നതിനുള്ള വിവിധ പദ്ധതികൾ എന്നിവയും നടപ്പിലാക്കും സുരക്ഷക്കും സംരക്ഷണത്തിനുമുള്ള ക്രമീകരണങ്ങളും അടിയന്തര പ്രതികരണ സംവിധാനങ്ങൾ ഉറപ്പുവരുത്തുകയും സന്ദർശകർക്ക് മാർഗനിർദ്ദേശം നൽകുന്നതിനും അഭിപ്രായം രേഖപ്പെടുത്തുന്നതിനും ഇൻഫർമേഷൻ സെന്റർ സ്ഥാപിക്കുകയും ചെയ്യും. പരിശീലനം നേടിയ ഉത്തരവാദിത്തബോധമുള്ള ജീവനക്കാർ, വളണ്ടിയർമാർ, വിവിധ സേവനദാതാക്കൾ എന്നിവർക്കു തിരിച്ചറിയൽ കാർഡും യൂനിഫോമും ഉറപ്പുവരുത്തും.

## അവലംബം


വർഗ്ഗം:വിനോദം
വർഗ്ഗം:കേരളത്തിലെ വിനോദസഞ്ചാരം
സോബെക്

ഒരു പുരാതന ഈജിപ്ഷ്യൻ ദൈവമാണ് **സോബെക്** (ഇംഗ്ലീഷ്:  **Sobek**). **സെബെക്**(Sebek), **സോചെറ്റ്**(Sochet), **സോബ്ക്**(Sobk), **സോബ്കി**(Sobki) എന്നീ പേരുകളിലും സോബെക് അറിയപ്പെട്ടിരുന്നു. ഗ്രീക് പുരാണങ്ങളിൽ ഈ ദേവൻ, **സുഷോസ്** (Suchos; Σοῦχος) എന്നാണ് അറിയപ്പെട്ടിരുന്നത്. നൈൽ മുതലയുമായി ബന്ധപ്പെട്ടുള്ള ദേവനാണ് സോബെക്. മുതലയുടെ രൂപത്തിലോ അല്ലെങ്കിൽ മുതലയുടെ ശിരസ്സോട് കൂടിയ മനുഷ്യരൂപത്തിലോ സോബെക് ദേവനെ ചിത്രീകരിക്കുന്നു. പൊതുവേ സംരക്ഷനത്തിന്റെ ദേവനാണ് സോബെക്, എങ്കിലും ഫറവോയുടെ ശക്തി, സമ്പുഷ്ടി, സൈന്യത്തിന്റെ ശൂരത എന്നിവയുമായി ഇദ്ദേഹത്തെ ബന്ധപ്പെടുത്താറുണ്ട്. നൈലിൽനിന്നു ഉണ്ടാകുന്ന അപകടങ്ങളിൽനിന്നും രക്ഷനേടാൻ പുരാതന ഈജിപ്ഷ്യർ സോബെക് ദേവനെ ആരാധിച്ചിരുന്നു.

പുരാതന സാമ്രാജ്യകാലം (c. 2686–2181 BCE) മുതൽക്കേ റോമൻ കാലഘട്ടത്തോളം (c. 30 BCE – 350 CE) സോബെക് ദേവൻ ഈജിപ്റ്റിൽ സോബെക് ദേവൻ എന്ന വിശ്വാസം നിലനിന്നിരുന്നു. പുരാതന സാമ്രാജ്യത്തിലെ പല പിരമിഡ് ലിഖിതങ്ങളിലും സോബെക് ദേവനെ പ്രധിപാദിച്ചിട്ടുണ്ട്.

പുരാതന സാമ്രാജ്യത്തിൽ സോബെക് ദേവനെ ആരാധിച്ചിരുന്നു എന്നാലും അദ്ദേഹത്തിന്റെ പ്രശസ്തി വർദ്ധിക്കുന്നത് മധ്യ സാമ്രാജ്യത്തിൽ (c. 2055–1650 BCE), പ്രധാനമായും 12-ആം രാജവംശത്തിലെ ഫറവോ ആയിരുന്ന, അമെനെംഹാറ്റ് III കാലത്താണ്. സോബെക് ദേവന്മായി വളരെയേറെ ബന്ധമുള്ള ഈജിപ്റ്റിലെ ഫൈയും എന്ന പ്രദേശത്തിൽ അമെനംഹാറ്റ് മൂന്നാമൻ പ്രത്യേഗ താല്പര്യം പ്രകടിപ്പിച്ചിരുന്നു. സോബെക് ദേവന്റെ പ്രശസ്തിവർദ്ധിക്കുമാറ് അമെനെംഹാറ്റ് III ഫൈയുമിലും മറ്റുമായി അനേകം നിർമ്മിതികൾ പടുതുയർത്തിയിരുന്നു. 

## ചിത്രശാല

പ്രമാണം:Krokodilsstatue.jpg|സോബെക് മുതലയുടെ രൂപത്തിൽ, 12ആം രാജവംശം. സ്റ്റാറ്റ്ലീഷെ മ്യൂസിയം, മ്യൂണിൿ.
പ്രമാണം:GD-EG-Louxor-123.JPG|അമെൻഹോട്ടെപ് മൂന്നാമൻ ഫറവോയും  സൂര്യദേവ രൂപത്തിലുള്ള സോബെക് ദേവനും, അല്ലെങ്കിൽ സോബെക്-ഹോറസ് സംഗമരൂപവും ആയിരിക്കാം. ലക്സോർ മ്യൂസിയം, ലക്സോർ. 
പ്രമാണം:The Crocodile Museum 0288 b1.jpg|മുതലകളുടെ മമ്മികൾ,  അസ്വാൻ.
പ്രമാണം:The Crocodile Museum 0283 d1.jpg|മമ്മീകരിച്ച മുതലകൾ, അസ്വാൻ.
പ്രമാണം:Kom Ombo, Sobek 0372.JPG|കോം ഓംബോയിൽ നിന്നുള്ള സോബെക് ദേവന്റെ ഒരു ചുവർ ശില്പം. സോബെകിന് സൂര്യദേവ പര്യവേഷം നൽകിയിരിക്കുന്നതും കാണാം


## അവലംബം


വർഗ്ഗം:ഈജിപ്ഷ്യൻ ദൈവങ്ങൾ
സാഹ്

ഈജിപ്ഷ്യൻ വിശ്വാസപ്രകാരം ഒറിയോൺ നക്ഷത്രകൂട്ടത്തിന്റെ ദൈവിക രൂപമാണ് **സാഹ്** (ഇംഗ്ലീഷ്: Sah). സിറിയസ് നക്ഷത്രത്തിന്റെ ദേവിയായ സോബ്ദെറ്റാണ് സാഹിന്റെ പത്നി. 

പുരാതന സാമ്രാജ്യത്തിലെ പിരമിഡ് ലിഖിതങ്ങളിൽ സാഹിനെ "*ദൈവങ്ങളുടെ പിതാവ്*" എന്ന് വിശേഷിപ്പിച്ചിരിക്കുന്നത് കാണാം. ഫറവോമാർ തങ്ങളുടെ മരണാനന്തരം ഒറിയോണിലേക്ക് പോകുന്നു എന്ന് വിശ്വസിച്ചിരുന്നു.

## അവലംബം

വർഗ്ഗം:ഈജിപ്ഷ്യൻ ദൈവങ്ങൾ
സോപ്ദെറ്റ്

പുരാതന ഈജിപ്ഷ്യൻ വിശ്വാസപ്രകാരം സിറിയസ് നക്ഷത്രത്തിന്റെ ദൈവിക രൂപമാണ് **സോപ്ദെറ്റ്** (ഇംഗ്ലീഷ്: Sopdet). ഈജിപ്ഷ്യൻ ഭാഷയിൽ *തീവ്രമായവൾ* എന്നാണ് സോപ്ദെറ്റിനർഥം. സിറിയസ് നക്ഷത്രത്തിന്റെ ശോഭയാലാവാം ഈ പേര് വന്നത്. ആകാശത്ത് ഏറ്റവും തിളക്കമുള്ളതായി കാണപ്പെടുന്ന നക്ഷത്രമാണ്‌ സിറിയസ്.  ശിരസ്സിൽ 5 മുനകളുള്ള നക്ഷത്രമുള്ള സ്ത്രീ രൂപത്തിലാണ് സോപ്ദെറ്റ് ദേവിയെ ചിത്രീകരിക്കാറുള്ളത്.

ജൂലൈയിലെ ആകാശത്തിൽ സിറിയസ് നക്ഷത്രത്തിന്റെ  ഹിലൈക്ക്ൾ ഉദയത്തിന്  തൊട്ടുശേഷമാണ്,  നൈലിൽ ആണ്ടുതോറുമുണ്ടാകുന്ന പ്രളയം ആരംഭിക്കുന്നത്, ആയതിനാൽ പുരാതന ഈജിപ്ഷ്യർ ഇവരണ്ടിനേയും ബന്ധപ്പെടുത്തിയിരുന്നു. അനന്തരം മണ്ണിന്റെ ഫലപുഷ്ടിയുടെ ദേവതയായി സോപ്ദെറ്റിനെ കരുതിവന്നു. നൈലിലെ വാർഷിക വെള്ളപ്പൊക്കത്തെ തുടർന്നാണ് ഈജിപ്റ്റിലെ മണ്ണ് കൂടുതൽ ഫലഭൂയിഷ്ടമാകുന്നത്. സിറിയസ് നക്ഷത്രത്തിന്റെ ഹിലൈക്ക്ൾ ഉദയത്തിനുള്ള  ഈ പ്രാധാന്യത്തെ ആധാരമാക്കിയാണ് ഈജിപ്ഷ്യർ അവരുടെ കലണ്ടർ തയ്യാറാക്കിയത്.

ഒറിയോൺ നക്ഷത്രഗണത്തിന്റെ ദേവനായ സാഹ് ആണ് സോപ്ദെറ്റിന്റെ പതി. ഈ ദമ്പതികളുടെ പുത്രനാണ് സോപ്ദു.
## അവലംബം

വർഗ്ഗം:ഈജിപ്ഷ്യൻ ദൈവങ്ങൾ
സോപ്ദു

പുരാതന ഈജിപ്ഷ്യൻ വിശ്വാസപ്രകാരം ആകാശത്തിന്റെയും കിഴക്കുദിക്കിന്റെയും ദേവനാണ് **സോപ്ദു** (ഇംഗ്ലീഷ്: **Sopdu**).

ഒറിയോൺ നക്ഷത്രഗണത്തിന്റെ ദേവനായ സാഹിനെയും, സിറിയസ് നക്ഷത്രത്തിന്റെ ദേവിയായ സോപ്ദെറ്റിന്റെയും പുത്രനാണ് സോപ്ദു.

## അവലംബം


വർഗ്ഗം:ഈജിപ്ഷ്യൻ ദൈവങ്ങൾ
സേഷത്

പുരാതന ഈജിപ്ഷ്യൻ വിശ്വാസപ്രകാരം ജ്ഞാനം, വിജ്ഞാനം, എഴുത്ത് എന്നിവയുടെ ദേവിയാണ് **സേഷത്** (ഇംഗ്ലീഷ്: **Seshat**). *ലേഖനം ചെയ്യുന്നവൾ* എന്നാണ് സേഷത് എന്ന പദത്തിനർഥം.  എഴുത്തിന്റെ ദേവി എന്ന നിലയിൽ കണക്കുകളുടെയെല്ലാം സൂക്ഷിപ്പുകാരിയായും സേഷത്തിനെ കണ്ടിരുന്നു. എഴുത്ത് ഉദ്ഭവിച്ചത് സേഷത് ദേവിയിൽനിന്നുമാണ് എന്ന് ഈജിപ്ഷ്യർ വിശ്വസിച്ചിരുന്നു. കൂടാതെ വാസ്തുവിദ്യ, ജ്യോതിഃശാസ്ത്രം, ജ്യോതിഷം, നിർമ്മാണം, ഗണിതം, ഭൂമാപനവിദ്യ എന്നീ ശാസ്ത്രങ്ങളുടെ ദേവിയായും സേഷതിനെ കരുതിയിരുന്നു.

പുലിത്തോൽ ധരിച്ച് കയ്യിൽ എഴുത്താണിയും എഴുത്തുപലകയുമായി നിൽക്കുന്ന രൂപത്തിലാണ് സേഷത് ദേവിയെ ചിത്രീകരിക്കുന്നത്.

## അവലംബം


വർഗ്ഗം:ഈജിപ്ഷ്യൻ ദൈവങ്ങൾ